Δουλεύοντας με το άλογό μας ελεύθερο\nΗ βασική εκπαίδευση του αλόγου μας στο έδαφος συνεχίζεται. Έχοντας ήδη αναλύσει διεξοδικά τη φιλοσοφία πίσω από τις συγκεκριμένες ασκήσεις, σε αυτό το τεύχος θα εμβαθύνουμε περισσότερο στο πρακτικό τους μέρος.\nΠώς μαθαίνουμε στο άλογό μας να αλλάζει κατεύθυνση\nΣτεκόμαστε ακίνητοι έχοντας το άλογο ακριβώς απέναντί μας. Βεβαιωνόμαστε ότι το άλογο μας κοιτάζει και με τα δυο του μάτια (έχουμε την πλήρη προσοχή του). Σηκώνουμε το ένα μας χέρι (αυτό με το σκοινί) και το κρατάμε τεντωμένο όσο πιο ψηλά μπορούμε προς την κατεύθυνση που θέλουμε να πάει το άλογο. Το σκοινί πρέπει να είναι τεντωμένο ώστε να πιέσει το καπίστρι για να στρίψει το άλογο λίγο το κεφάλι του προς την κατεύθυνση που επιθυμούμε. Κάνουμε ένα «κλικ» ως μια πρώτη απαλή άσκηση πίεσης προς το άλογο προκειμένου να το παρακινήσουμε να κινηθεί προς τη ζητούμενη πλευρά. Εάν δεν υπακούσει με το «κλικ», πιέζουμε με το μαστίγιο που έχουμε στο άλλο χέρι, κρατώντας το σηκωμένο στο ύψος του λαιμού του αλόγου. Έτσι ασκούμε μια επιπλέον ήπια πίεση στο άλογο, ώστε να το στρέψουμε προς την επιθυμητή κατεύθυνση, διότι ο λαιμός και το κεφάλι είναι το τιμόνι του αλόγου. Όπου πάνε, θα ακολουθήσει και το σώμα.\nΑν το άλογο δείχνει να μην καταλαβαίνει τι του ζητάμε, πιέζουμε με το μαστίγιο τον αέρα προς τον λαιμό του. Αν εξακολουθεί να μην πηγαίνει, βάζουμε περισσότερη πίεση. Δεν αποκλείεται να χρειαστεί και να το ακουμπήσουμε. Πάντοτε η πίεσή μας πρέπει να ξεκινά απαλά και σταδιακά να την αυξάνουμε. Μετράμε 1,2,3 και συνεχίζουμε να αυξάνουμε την πίεση, μέχρι το άλογο να ανταποκριθεί. Μόλις το άλογο κινηθεί προς την κατεύθυνση που του ζητάμε και αρχίζει να κάνει τον κύκλο μπροστά μας (δηλαδή μισό συραγωγέα), αλλάζουμε χέρια (μαστίγιο - σκοινί περνούν στα αντίθετα) για να είμαστε έτοιμοι, όταν ολοκληρώσει το μισό κύκλο, να του αλλάξουμε κατεύθυνση. Αυτό το πετυχαίνουμε ως εξής: Κάνουμε ένα βήμα μπροστά από το μάτι του και ασκούμε ένα παλμικό διακεκομμένο τράβηγμα στο σκοινί, ώστε το άλογο να στέψει το κεφάλι του προς τη νέα κατεύθυνση που του ζητάμε. Όπως είπαμε ήδη, εάν χρειαστεί, ακουμπάμε το λαιμό του αλόγου με το μαστίγιο γιατί το κεφάλι και ο λαιμός είναι το τιμόνι του. Ασκούμε όση πίεση χρειαστεί ώστε να έχουμε ένα αποτέλεσμα. Θυμόμαστε όμως ότι κάθε φορά αρχίζουμε απαλά, αυξάνουμε σταδιακά ώστε να επιτύχουμε ένα αποτέλεσμα, και πάλι επιστρέφουμε στην ήπια πίεση. Έτσι το άλογό μας θα αποκτήσει ανάλαφρη κίνηση και θα γίνει πολύ ευλύγιστο. Αρχικά το άλογο, στην προσπάθειά του να αλλάξει κατεύθυνση, θα κάνει απλή αναστροφή (που είναι βέβαια αλλαγή κατεύθυνσης, αλλά όχι ιδανική). Η σωστή στάση του σώματος του αλόγου, όταν κάνει ιδανικά «αλλαγή κατεύθυνσης», είναι: σταματά στιγμιαία, ρίχνει το βάρος του στα πίσω πόδια, σηκώνει τα μπροστινά και πέφτει προς την πλευρά που του ζητάμε.\nΕξασκούμαστε στην άσκηση «αλλαγής κατεύθυνσης» για όσες φορές χρειαστεί μέχρι το άλογο να μπορέσει να την κάνει με επιτυχία, αβίαστα και χαλαρά. Σε όλες τις ασκήσεις που κάνουμε με το άλογό μας είναι σημαντικό να αναπτύξουμε «αίσθηση» και να συγχρονιστούμε με την κίνησή του. Το ζητούμενο είναι να φτάσουμε να κινούμαστε και οι δύο αρμονικά, συντονισμένα και όσο πιο ανάλαφρα γίνεται, χωρίς να διακόπτουμε την κίνησή μας ή/και το σχέδιο της άσκησης. Ιδανικά θα πρέπει να φαίνεται σαν να μοιραζόμαστε την ίδια χορευτική φιγούρα.\nΚαθόλη την προσπάθεια διεξαγωγής της άσκησης «αλλαγής κατεύθυνσης», φροντίζουμε να στεκόμαστε στο κέντρο και να κινούμαστε όσο λιγότερο απαιτείται. Απώτερος στόχος της άσκησης είναι να μένουμε εμείς σταθεροί, ενώ το άλογο κινείται μπροστά μας σχηματίζοντας κύκλους, μία προς αριστερά και μία προς τα δεξιά μας.\nXέρι επάνω, ένα βήμα μπροστά από το μάτι του.Χέρι κάτω, κονταίνουμε σκοινί, κατευ- θύνουμε το άλογο από την άλλη.Το άλογο πάει να στρίψει.Το «τιμόνι» τού αλόγου έχει στρίψει.Το άλογο στέκεται ώμο με ώμο δίπλα μας.\nΠώς μαθαίνουμε στο άλογό μας να στέκεται πλάι μας και να κάνει όπισθεν\nΒασική αρχή: Το άλογο είναι αυτό που πρέπει να στέκεται δίπλα μας. Ποτέ δεν πάμε εμείς στο άλογο, αλλά το φέρνουμε σε εμάς.\nΞεκινάμε: Είμαστε ώμο με ώμο με το άλογο. Είναι η στιγμή να του μάθουμε να περπατάει δίπλα μας σε ευθεία γραμμή, ούτε πιο πίσω ούτε πιο μπροστά μας. Αρχίζουμε αποφασίζοντας εμείς ποιο σημείο δίπλα μας είναι αυτό που θα θέλουμε το άλογο να στέκεται πάντα, όταν του το ζητάμε. Το καλύτερο για μένα είναι ώμο με ώμο, γιατί αυτό είναι το πιο ασφαλές. Για να ξεκινήσει το άλογο κάνουμε ένα «κλικ». Αν δεν έρθει με το κλικ, το ακουμπάμε με το μαστίγιο μέχρι να περπατήσει μαζί μας. Αν το άλογο περπατάει πιο αργά από εμάς, το ακουμπάμε (στα πλευρά ή όπου φτάνει το μαστίγιό μας, όσο πιο πίσω το ακουμπάμε, τόσο πιο πολύ θα έρθει προς τα εμπρός) με το μαστίγιο ώστε να το ενθαρρύνουμε να συναντήσει το δικό βήμα μας.\nΤο ΑΛΟΓΟ πρέπει πάντα να έρχεται σε εμάς.\nΠΟΤΕ δεν είμαστε ΕΜΕΙΣ αυτοί που ακολουθούμε το βήμα του αλόγου.\nΤο μαστίγιο το κρατάμε με το χέρι που δεν κρατάμε το σκοινί και στοχεύουμε πίσω μας προς τον κορμό του αλόγου. Εάν το άλογο μας περάσει, το μόνο που κάνουμε είναι να γυρίσουμε πίσω στην άσκηση «αλλαγή κατεύθυνσης».\nΒολεύει για την άσκηση που κάνουμε τώρα να είμαστε κοντά σε έναν ασφαλή φράκτη. Αν το άλογο πάει πολύ μπροστά μας, το αφήνουμε να μας προσπεράσει με όλο του το σώμα για να μπορεί να κάνει τη μανούβρα της άσκησης «αλλαγή κατεύθυνσης» πιο εύκολα και να επιστρέψει σε εμάς από πίσω μας. Εάν φτάσει να βαδίζει προς τα πίσω και μας έχει προσπεράσει με το σώμα του ξανά, λέμε «έλα» και κάνουμε ότι ακριβώς κάναμε στην αλλαγή κατεύθυνσης. Τραβάμε το σκοινί προς τα εμπρός ταλαντεύοντας το, ασκώντας μια παλμική διακεκομμένη κίνηση και λέμε «έλα έλα» κάθε φορά που ζητάμε από το άλογο να έλθει προς το μέρος μας. Ταυτόχρονα μπλοκάρουμε με το μαστίγιο που έχουμε στο άλλο χέρι το μέρος πίσω μας ώστε να μην πάει το άλογο από εκεί. Θέλουμε το άλογο να έρθει μπροστά και στο πλάι μας. Δεν το σταματάμε με το ζόρι. Πρέπει να βρει το μέρος μόνο του.\nΠεριστρέφουμε 180? το σώμα μας, ακριβώς εκεί όπου στεκόμαστε.Περιστρέφουμε 180? το σώμα μας, ακριβώς εκεί όπου στεκόμαστε.Απομακρυνόμαστε από το άλογο με την όπισθεν. Το άλογο μένει σταθερό.«Πήγαινε δεξιά.»Οδηγούμε το άλογο να επιστρέψει από πίσω μας.Το άλογο πάει δεξιά. Τα πόδια μας ακίνητα, το σώμα μας στρέφεται, το μαστίγιο παρακινεί.\nΑν χρειαστεί, ακουμπάμε το άλογο απαλά για να το φέρουμε μπροστά, διότι έχει μάθει ότι όταν το ακουμπάμε πρέπει να πάει μπροστά. Οπότε τι είναι αυτό που κάνουμε; Στην ουσία εμποδίζουμε το άλογο όταν πηγαίνει προς τα εμπρός και το ξαναεμποδίζουμε όταν πηγαίνει προς τα πίσω. Το μόνο σημείο στο οποίο το αφήνουμε ήσυχο είναι όταν βρεθεί ακριβώς δίπλα μας.\nΠολύ γρήγορα το άλογο θα το καταλάβει γιατί από τη φύση του θέλει να είναι άνετο, οπότε θα σταματήσει δίπλα μας από μόνο του. Μόλις το κάνει, το ανταμείβουμε λέγοντας «Μπράβο» και αφήνοντάς το να ηρεμήσει.\nΌταν περπατάμε πρέπει να έχουμε το άλογο δίπλα μας. Ο φράκτης αποδεικνύεται εδώ πολύτιμος γιατί κρατάει το άλογο στην ευθεία. Περπατάμε μαζί. Καμιά φορά σταματάμε. Αν το άλογό μας δε σταματήσει μαζί μας και πάει τόσο μπροστά, που να μπορούμε να το φέρουμε πίσω με αλλαγή κατεύθυνσης, το κάνουμε. Αν είναι μόνο 1-2 βήματα τότε του ζητάμε να έρθει πίσω με την όπισθεν. Βάζουμε λίγο πίεση στη μύτη τραβώντας το σκοινί παλμικά και διακεκομμένα προς τα κάτω (το κεφάλι του αλόγου είναι πάντα ίσιο και μπροστά όταν πάει όπισθεν), διώχνοντάς το με τη στάση μας προς τα πίσω. Μόλις κάνει έστω και ένα μικρό βήμα, το χαϊδεύουμε και το επιβραβεύουμε. Με αυτόν τον τρόπο μαθαίνουμε στο άλογο να κάνει βήματα όπισθεν.\nΑφού έχει μάθει και την όπισθεν, μπορούμε πλέον να απομακρυνθούμε από το φράκτη. Το άλογο θα έχει περισσότερο χώρο τώρα για να κινηθεί. Όμως κάθε φορά που θα φεύγει από το σημείο δίπλα μας, εμείς παραμένουμε ακίνητοι (στο σημείο που έχουμε διαλέξει οι ίδιοι διότι μας βολεύει και μας δίνει την αίσθηση της άνεσης και της ασφάλειας) και το φέρνουμε πίσω με τον τρόπο που έχουμε ήδη εξηγήσει. Πρέπει κάθε φορά να το φέρνουμε στο σημείο που έχουμε εμείς επιλέξει, ιδανικά στη θέση ώμο με ώμο. Μόλις έλθει εκεί το χαϊδεύουμε και περιμένουμε ½ ή 1 λεπτό επιβραβεύοντάς το με αυτόν τον τρόπο. Δοκιμάστε να παρακολουθήσετε με το ρολόι το πόσο διαρκεί ένα λεπτό και θα εκπλαγείτε με το πόσο πολύ θα σας φανεί. Ωστόσο για ένα άλογο ένα λεπτό δεν είναι τίποτε.\nΤο άλογο έρχεται και στέκεται δίπλα μας. Το σκοινί μας χαλαρό.«Έλα από πίσω». Μπλοκάρουμε με το μαστίγιο.Το άλογο έρχεται.\nΘυμόμαστε να ανταμείβουμε το άλογο κάθε φορά που κάνει κάτι σωστό. Όταν κάνει το σωστό και του πούμε «Μπράβο», περιμένουμε αυτό το 1 λεπτό ώστε το άλογο να το χωνέψει. Πρέπει να έχουμε υπομονή. Εάν το άλογο κινηθεί, εμείς δεν κουνάμε τα πόδια μας. Προσπαθούμε να κουνήσουμε το άλογο και να το φέρουμε στο σημείο που θέλουμε, γιατί τώρα του το έχουμε πια μάθει.\nΕπιχειρήστε τις συγκεκριμένες ασκήσεις με συνέπεια, πρόγραμμα, σταθερότητα, επιμονή και υπομονή, και εξασκηθείτε για όσο διάστημα χρειαστεί. Το αποτέλεσμα οπωσδήποτε θα σας ανταμείψει. Μέχρι την επόμενη φορά, καλή επιτυχία!\nSteve Vergis, μετάφραση: Όλγα Βιτούλα\nSteve Vergis: 6970 851492\nΌλγα Βιτούλα & προσωπικό αρχείο Steve Vergis\n» Αλογο & Ιππασια\n1οι Παγκρήτιοι διασυλλογικοί αγώνες υπερπήδησης εμποδίων\nΑλογο η Ιππος\nΗ ίππευση ενός αλόγου χωρίς σέλα\nΣυμβουλές για την αγορά ενός αλόγου η Πόνυ\nΤο Γιοργαλίδικο άλογο που ζεί στη κρήτη εδώ και χιλιάδες χρόνια\nΗ καθαριότητα του αλόγου είναι η μισή αρχοντιά\nΣωστή διατροφή σημαίνει καλύτερη ζωή του αλόγου\nΆλογο - Διακοπές - Σταυλισμός - Ξενοδοχείο - Ιππασία εκπαίδευση - Ρέθυμνο Κρήτη\nΕυαισθητοποίηση και απομυθοποίηση για τα άλογα\n« επιστροφή στη κατηγορία Αλογο & Ιππασια\nPowered by: EnterTheWeb | Copyright © 2019 Ρέθυμνο Κρήτης


Pousada Marco Polo από 32€. Ξενοδοχεία σε Campos do Jordão - KAYAK\nRua Francisco Romeiro, 554, Campos do Jordão 12460-000, Βραζιλία\n+55 12 99622 6345\nΣχετικά με την τοποθεσία Pousada Marco Polo\nΑυτό το κατάλυμα (Pousada Marco Polo, Βίλα Ινγκλέσα, Κάμπος Ντο Ζορντάο) απέχει 10 λεπτά με τα πόδια από: Εκκλησία του Sao Benedito και Εμπορικό Κέντρο Capivari. Η ρεσεψιόν λειτουργεί συγκεκριμένες ώρες μόνο. Στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Pousada Marco Polo\nΔιαθέσιμα δωμάτια στο Pousada Marco Polo\nΠαροχές στο Pousada Marco Polo\nΚριτικές για το Pousada Marco Polo\nRua Francisco Romeiro, 554, Campos do Jordão 12460-000\nClaudio Santoro Auditorium1.2 χλμ\nFelicia Leirner Museum1.3 χλμ\nCity Portal3.8 χλμ\nSaint John Monastery5.2 χλμ\nAmantikir Park5.6 χλμ\nMuseu Casa da Xilogravura6.5 χλμ\nAraucaria Chocolate Factory6.7 χλμ\nCrioulos Cave7.4 χλμ\nPico Do Imbiri7.9 χλμ\nAspen Mall8.5 χλμ\nPousada Marco Polo: Συχνές ερωτήσεις\nΠού βρίσκεται το Pousada Marco Polo;\nΤο Pousada Marco Polo βρίσκεται στη διεύθυνση Rua Francisco Romeiro, 554, 5,6 χλμ. από το κέντρο της πόλης Campos do Jordão. Το κοντινότερο αξιοθέατο στο Pousada Marco Polo είναι: Claudio Santoro Auditorium.\nΠότε είναι το check-in και το check-out στο Pousada Marco Polo;\nΣτο Pousada Marco Polo, το check-in γίνεται στις 14:00 και το check-out στις 12:00.\nΠροσφέρει το Pousada Marco Polo δωρεάν Wi-Fi;\nΝαι, το Pousada Marco Polo προσφέρει δωρεάν Wi-Fi.\nΠροσφέρει το Pousada Marco Polo δωρεάν πάρκινγκ;\nΝαι, το Pousada Marco Polo προσφέρει δωρεάν πάρκινγκ.\nΠροσφέρει το Pousada Marco Polo δωρεάν μεταφορά αεροδρομίου;\nΌχι, το Pousada Marco Polo δεν προσφέρει δωρεάν μεταφορά αεροδρομίου.\nΠόσο απέχει το Pousada Marco Polo από το αεροδρόμιο;\nΤο Pousada Marco Polo απέχει 58 χλμ. από το São José dos Campos. Το Pousada Marco Polo απέχει 114,5 χλμ. από το Σάο Πάολο Guarulhos Intl.\nΜπορώ να φέρω το κατοικίδιό μου στο Pousada Marco Polo;\nΝαι, το Pousada Marco Polo δέχεται κατοικίδια.\nΈχει πισίνα το Pousada Marco Polo;\nΌχι, το Pousada Marco Polo δεν έχει πισίνα.\nVillage Sunset at your mountain home0,01 χλμ+618€\nRefúgio do Sol9.5 Εξαιρετικό (2 κριτικές)0,02 χλμΘέα στο βουνό, Εξωτερική πισίνα, Κουζίνα+47€\nRefugio Cravo Canela8.8 Εξαιρετικό (42 κριτικές)0,04 χλμΕξωτερική πισίνα, Γυμναστήριο, Μπαρ/Σαλόνι+44€\nPousada Villagio Santa Rosa0,17 χλμΕξωτερική πισίνα+2.261€\n57% φθηνότεροPousada Igloo5.9 Ικανοποιητικό (63 κριτικές)1,3 χλμΜπαρ/Σαλόνι, Δωρεάν πάρκινγκ+14€\n24% φθηνότεροRefúgio Akatu Chalet8 Εξαιρετικό (153 κριτικές)0,5 χλμΚλινοσκεπάσματα, πετσέτες, Τηλεόραση επίπεδης οθόνης+25€\n14% φθηνότεροUm lugar para curtir, descansar e amar!9.7 Εξαιρετικό (12 κριτικές)2,48 χλμΘέα στο βουνό, Κουζίνα, κουζινίτσα+28€\nHotel Ribeiro - igloos1,97 χλμ+35€\nMagnificent House Surrounded By Native Forest, For Whom You Want Quiet10 Εξαιρετικό (10 κριτικές)1,67 χλμΚουζίνα, δωμάτιο παιχνιδιών, Μπιλιάρδο+172€\nCanadian Style Log House With Spectacular Views Of Stone Chest And Mountain9.8 Εξαιρετικό (20 κριτικές)1,14 χλμΚουζίνα, wifi, ταράτσα/βεράντα+135€\nΑναζητήστε εκπτώσεις για το Pousada Marco Polo σε Campos do Jordão με την KAYAK. Αναζητήστε τη φθηνότερη προσφορά ξενοδοχείου για το Pousada Marco Polo σε Campos do Jordão. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Pousada Marco Polo με την προσφορά που σας ταιριάζει καλύτερα. από 32€/βράδυ (οι πιο πρόσφατες τιμές για το ξενοδοχείο).


Η ΕΚΤ ανακοινώνει την έναρξη διαβούλευσης όσον αφορά τον οδηγό σχετικά με τις επιτόπιες επιθεωρήσεις και τις διερευνήσεις εσωτερικών υποδειγμάτων\nΟι επιθεωρήσεις αποτελούν κρίσιμο εργαλείο για την τραπεζική εποπτεία.\nΥποβάλλεται προς διαβούλευση σχέδιο οδηγού της ΕΚΤ για τις επιθεωρήσεις.\nΗ περίοδος διαβούλευσης αρχίζει σήμερα και λήγει στις 15 Σεπτεμβρίου 2017.\nΗ Ευρωπαϊκή Κεντρική Τράπεζα (ΕΚΤ) ανακοίνωσε σήμερα την έναρξη διαδικασίας δημόσιας διαβούλευσης όσον αφορά σχέδιο οδηγού σχετικά με τις επιτόπιες επιθεωρήσεις και τις διερευνήσεις εσωτερικών υποδειγμάτων. Οι επιθεωρήσεις αποτελούν κρίσιμο εργαλείο για την τραπεζική εποπτεία σε παγκόσμιο επίπεδο. Σκοπός του οδηγού, ο οποίος εκπονήθηκε σε στενή συνεργασία με τις εθνικές αρμόδιες αρχές (ΕΑΑ), είναι να εξηγήσει τον τρόπο με τον οποίο η Τραπεζική Εποπτεία της ΕΚΤ διενεργεί επιθεωρήσεις και να αποτελέσει χρήσιμο έγγραφο για τις τράπεζες οι οποίες υποβάλλονται σε επιθεώρηση.\nΟι επιθεωρήσεις τραπεζών αποσκοπούν σε μια διεξοδική ανάλυση των διαφόρων κινδύνων, των συστημάτων εσωτερικού ελέγχου, των επιχειρηματικών μοντέλων ή της διακυβέρνησης. Έχουν προκαθορισμένο αντικείμενο και χρονοδιάγραμμα και διενεργούνται στις εγκαταστάσεις της επιθεωρούμενης τράπεζας ή συναφούς νομικής οντότητας. Η επιθεώρηση θα πρέπει να είναι παρεμβατική τηρώντας την αρχή της αναλογικότητας και με σκοπό να παράσχει μια λεπτομερή στιγμιαία απεικόνιση της κατάστασης δεδομένης τράπεζας, στην οποία συμπεριλαμβάνεται μια προσανατολισμένη προς το μέλλον ανάλυση. Ο οδηγός παρουσιάζει συνοπτικά το γενικό πλαίσιο βάσει του οποίου διενεργούνται οι επιθεωρήσεις, περιγράφει τις διάφορες φάσεις της επιθεώρησης και καθορίζει τις σχετικές αρχές που θα πρέπει να τηρούν τόσο οι τράπεζες όσο και οι ομάδες επιθεώρησης.\nΗ περίοδος διαβούλευσης αρχίζει σήμερα και λήγει στις 15 Σεπτεμβρίου 2017. Τα σχετικά έγγραφα, τα οποία περιλαμβάνουν το σχέδιο οδηγού καθώς και απαντήσεις σε συνήθεις ερωτήσεις, είναι διαθέσιμα στον δικτυακό τόπο της Τραπεζικής Εποπτείας της ΕΚΤ.\nΣτον ίδιο δικτυακό τόπο δημοσιεύονται πληροφορίες όσον αφορά την υποβολή σχολίων. Μετά την ολοκλήρωση της δημόσιας διαβούλευσης, η ΕΚΤ θα δημοσιεύσει τα ληφθέντα σχόλια, συνοδευόμενα από έγγραφο παρατηρήσεων και σχετική αξιολόγηση.


koukidaki: Οκτώ τρόποι για να πεις αντίο\nΟ Αντόνιο Βιβάλντι (1678-1741), ο «κοκκινομάλλης παπάς» όπως τον αποκαλούσαν λόγω του χρώματος των μαλλιών του, ήταν Ιταλός συνθέτης, βιολιστής και ιερέας. Γεννήθηκε στη Βενετία και είχε μια σημαντική καριέρα ως συνθέτης βιολιού (αξέχαστες «Οι τέσσερις εποχές» του) αλλά όταν μετοίκησε στη Βιέννη κατόπιν πρόσκλησης του αυτοκράτορα Καρόλου του ΣΤ΄, πέθανε πάμφτωχος γιατί ο πάτρονάς του πέθανε σχεδόν αμέσως μόλις ο Βιβάλντι εγκαταστάθηκε στην Αυστρία. Έναν χρόνο πριν τον θάνατό του, εξαθλιωμένος, ο μεγάλος μουσουργός δέχεται να μάθει στη σύζυγο ενός ευγενούς από την αυλή του Λουδοβίκου βιολί σε διάστημα έξι εβδομάδων. Θα καταφέρει να μεταμορφώσει την ανεπίδεκτη και άμουση κοπέλα σε βιρτουόζο; Τι συνέπειες θα έχει αυτό στη γνωριμία τους; Πώς γίνεται από αυτήν την τυπική συνεργασία να ξεπηδήσει ένας πρωτόφαντος έρωτας;\nΗ παράσταση είναι καλοκουρδισμένη και κυλάει ευχάριστα. Η κυρία Κατερίνα Μάντζιου είναι η γυναίκα που βαριέται την κοινωνική της θέση και πλήττει στον πεθαμένο ερωτικά γάμο της, οπότε μόνη της χαρά η μελέτη και φροντίδα των κήπων του ανακτόρου. Ο κύριος Γιάννης Καλατζόπουλος, αγαπημένη φωνή των μεταγλωττίσεων, υποδύεται τον μουσουργό που αναπολεί τη ζωή του, νοσταλγεί τις τροφαντές κορασίδες στο ορφανοτροφείο όπου δίδασκε βιολί και αγωνίζεται να μάθει στη γυναίκα πιάνο.\nΟι δύο ηθοποιοί έδεσαν αρμονικά πάνω στη σκηνή και μου άρεσε πολύ ο τρόπος που ήρθαν σε επαφή. Η παράσταση ξεκινάει με παράλληλους μονολόγους που προετοιμάζουν το έδαφος της γνωριμίας και στη συνέχεια ένα ωραίο εύρημα τους φέρνει σε επαφή. Κινούνται με άνεση πάνω στη σκηνή και μπαινοβγαίνουν από όλες τις εισόδους και εξόδους του χώρου, δίνοντας μια ποικιλία στην ερμηνεία. Το τέλος είναι σχεδόν αναμενόμενο, δίνει όμως πολλά ερεθίσματα στον θεατή για να σκεφτεί πάνω στο διαχρονικό των ανθρώπινων σχέσεων και την ποικιλία στον τρόπο έκφρασης, αλληλεπίδρασης και υποστήριξης δύο αντίθετων ανθρώπων που κάποια στιγμή υπέκυψαν και μίλησαν την ίδια γλώσσα. Χιούμορ και εσωτερικοί προβληματισμοί συνυπάρχουν αρμονικά στο κείμενο και η παράσταση, με άψογους φωτισμούς και σωστά ηχητικά εφέ, με ταξίδεψε στην εποχή και τον τόπο που περιγράφεται.\nΤα σκηνικά σχεδόν αφαιρετικά αλλά λειτουργικότατα ενώ το βιολί ήταν ανύπαρκτο, δίνοντας την ευκαιρία στους ηθοποιούς να ασκηθούν επάξια στη μιμητική. Ειδικά εκεί που η κυρία Μάντζιου κάνει τα πρώτα της βήματα στο μουσικό αυτό όργανο οι κινήσεις της συνταιριάζονται τέλεια με τα ηχητικά εφέ (ανατρίχιασα και μόνο στη σκέψη). Για τη μουσική δεν μπορώ να γράψω κάτι, πέραν του ότι με ταξίδεψε, γιατί οι ήχοι του Βιβάλντι χαρίζονται απλόχερα από την αρχή ως το τέλος και είναι τόσο μα τόσο όμορφοι και δυνατοί, ένα υπέροχο δείγμα μπαρόκ! Σε γενικές γραμμές, το «Οκτώ τρόποι για να πεις αντίο» είναι μια όμορφη παράσταση που αξίζει της προσοχής του κοινού.\nΤο έργο της Ιαπωνο-Καναδής συγγραφέως Mieko Ouchi «Οκτώ Τρόποι Για Να Πεις Αντίο – ΤΗΕ RED ΡRIEST» σε μετάφραση Μαργαρίτας Δαλαμάγκα-Καλογήρου και σκηνοθεσία Γιάννη Καλατζόπουλου παίζεται στο θέατρο Αγγέλων Βήμα, Σατωβριάνδου 36, στάση μετρό Ομόνοια, 2105242211. (Περισσότερες παραστάσεις στο Αγγέλων Βήμα εδώ!)\nΚίνηση-χορογραφία: Κατερίνα Ανδριοπούλου\nΒιβάλντι: Γιάννης Καλατζόπουλος\nΓυναίκα: Κατερίνα Μάντζιου\nΟι String Demons (Κων/νος και Λυδία Μπουντούνη) έκαναν την διασκευή του "Storm" από τις 4 εποχές του Βιβάλντι.


Υπέρυθρη Λάμπα Medisana IR-885 Θεραπευτική & Αισθητική Εφαρμογή\nΗ υπέρυθρη λάμπα Medisana IR-885 έχει θεραπευτική και αισθητική εφαρμογή καθώς το έντονο υπέρυθρο φως βοηθά για χαλάρωση των μυών ή θεραπεία κρυολογημάτων. Η συσκευή διεγείρει την κυκλοφορία του αίματος και ανακουφίζει από τους πόνους. Έχει λάμπα διαρκείας, ρυθμιζόμενη γωνία κλίσης, χρονοδιακόπτη, ανεμιστήρα για ψύξη και πλήκτρο ανοίγματος και κλεισίματος. Είναι πιστοποιημένη ιατρική συσκευή και έχει πιστοποίηση σύμφωνα με τον MDD.\nΈντονο υπέρυθροφως για χαλάρωση των μυών ή θεραπεία κρυολογημάτων\nΛάμπα διαρκείας (halogen)\nΡυθμιζόμενη γωνία κλίσης (35°)\nΧρονοδιακόπτης (15 – 1 λεπτό)\nΑνεμιστήρας για ψύξη\nΜεγάλη επιφάνεια συσκευής\nΠιστοποίηση σύμφωνα με τον MDD\n110,00€ 34,55% 38,00€\nΠιστοποιημένη ιατρική συσκευή με έντονο υπέρυθρο φως για χαλάρωση των μυών ή θεραπεία κρυολογημάτων, διεγείρει την κυκλοφορία του αίματος, ανακουφίζει από τους πόνους.\nΠολύ Γρήγορο Ψηφιακό Θερμόμετρο Μετώπου Omron


«Οι Έλληνες ενωµένοι σε κοινούς σκοπούς µπορούµε να κερδίζουµε µεγάλες µάχες»\nΠρόεδρος ΔΕΕΠ Ν.Δ. Δράµας (π.ΝΟΔΕ)\n«Σε αυτήν την κρίση υγείας που ζούµε και είναι πρωτοφανής σε παγκόσµιο επίπεδο, λήφθηκαν άµεσα µέτρα από την Ελληνική Κυβέρνηση και τον Πρωθυπουργό µας κ. Κυριάκο Μητσοτάκη, όπου κύριο µέληµα τους ήταν να περιοριστεί ο αριθµός των κρουσµάτων και να µην χάσουν τη ζωή τους άνθρωποι που θα µπορούσαν να σωθούν» αναφέρει σε µια ενδιαφέρουσα συνέντευξη ο Πρόεδρος ΔΕΕΠ Ν.Δ. Δράµας (π.ΝΟΔΕ) Αλέξανδρος Γεωργιάδης.\nΥπογραµµίζει ότι η εικόνα της Ελλάδας σήµερα δεν είναι αυτή της µιζέριας και των τριτοκοσµικών αναζητήσεων.\nΤονίζει ότι η Ελλάδα στα εθνικά θέµατα κινείται µε ψυχραιµία, αποφασιστικότητα και εθνική αυτοπεποίθηση.\nΤέλος δηλώνει ότι είναι επιτακτική η ανάγκη να µείνουµε ασφαλείς, για να έχουµε εµείς και οι οικείοι µας την υγεία µας και το χαµόγελο µας.\n– Η ένταση στα ελληνοτουρκικά µε τις προκλήσεις των τούρκων κυριάρχησε στην επικαιρότητα. Σας ανησυχούν τα όσα διαδραµατίζονται;\n– Η Ελλάδα στα εθνικά θέµατα κινείται µε ψυχραιµία, αποφασιστικότητα και εθνική αυτοπεποίθηση.\nΑξιοποιήθηκαν τα τρία εργαλεία που έχουµε στη διάθεση µας:\n2. Οι Σύµµαχοι µας\n3. Η Δύναµη µας να κάνουµε ό,τι χρειαστεί για να προασπιστούµε τα κυριαρχικά µας δικαιώµατα\nΌπως είδατε, απέναντι στην παράνοµη τουρκική NAVTEX για έρευνες σε περιοχές της ελληνικής υφαλοκρηπίδας, αντιπαραθέσαµε το Διεθνές Δίκαιο που είναι µε το µέρος µας. Κινητοποιήσαµε τους συµµάχους µας, που βρέθηκαν στο πλευρό µας.\nΑναδείξαµε τόσο τη δυνατότητα, όσο και τη βούληση µας, να κάνουµε ό,τι χρειαστεί για την προάσπιση των κυριαρχικών µας δικαιωµάτων. Μετά από πρωτοβουλία της Ελλάδας, το Συµβούλιο Εξωτερικών Υποθέσεων της Ε.Ε. έδωσε εντολή στον Ύπατο Εκπρόσωπο της Ένωσης για θέµατα εξωτερικής πολιτικής, να καταρτίσει κατάλογο κυρώσεων εναντίον της γείτονος χώρας σε περίπτωση συνέχισης των προκλητικών της ενεργειών. Ο Πρωθυπουργός της Ελλάδας κ. Κυριάκος Μητσοτάκης είχε επικοινωνία µε την Καγκελάριο Μέρκελ, καθώς και τους Προέδρους της Γαλλίας, της Ρωσίας, της Αιγύπτου και της Κύπρου, όπου κατέστησε σαφές προς κάθε κατεύθυνση ότι δεν πρόκειται να ανεχτούµε παραβίαση των κυριαρχικών µας δικαιωµάτων.\nΚαι η διεθνής κοινότητα το τελευταίο διάστηµα κινήθηκε στην ίδια κατεύθυνση, καταδικάζοντας τις παράνοµες ενέργειες της Τουρκίας, καλώντας την να εγκαταλείψει τις προκλητικές της ενέργειες, έτσι ώστε να υπάρξουν καλές σχέσεις, όχι µόνο µε την Ελλάδα, αλλά και µε την Ευρώπη. Και στην ίδια κατεύθυνση κινήθηκαν όχι µόνο η Ευρώπη, αλλά και οι µεγάλες χώρες.\n«Η Ελλάδα στα εθνικά θέµατα κινείται µε ψυχραιµία, αποφασιστικότητα και εθνική αυτοπεποίθηση»\n– Ένας χρόνος διακυβέρνηση της χώρας από τη Ν.Δ. πως χαρακτηρίζετε αυτήν την περίοδο;\n– Συµπληρώθηκε ένας χρόνος, από τις εκλογές της 7ης Ιουλίου, κατά τις οποίες ο ελληνικός λαός έδωσε την εντολή συγκρότησης ισχυρής, αυτοδύναµης Κυβέρνησης στον Κυριάκο Μητσοτάκη και στη Νέα Δηµοκρατία, αναθέτοντάς τους την ευθύνη για τη διακυβέρνηση του τόπου για την επόµενη τετραετία. Ένας δύσκολος χρόνος διακυβέρνησης, όπου δοκιµαστήκαµε µε την κρίση στον Έβρο και τον κορονοϊό, όπου έχουν γίνει τόσα πολλά σε τόσο λίγο χρονικό διάστηµα.\n«Μέσα σε αυτόν το χρόνο έχουν γίνει άλµατα προόδου στην Ελλάδα, όχι τυχαία, αλλά µετά από σκληρή δουλειά και τη στήριξη όλης της κοινωνίας, επιβεβαιώνοντας το κεντρικό σύνθηµα της Νέας Δηµοκρατίας : πως οι Έλληνες, Ενωµένοι Μπορούµε. Και αυτό είναι το πιο σηµαντικό κέρδος για την Πατρίδα µας. Η Ελλάδα έχει µια εντελώς διαφορετική, αναβαθµισµένη εικόνα στον κόσµο. Το όνοµα της χώρας δεν είναι πλέον συνώνυµο της κρίσης, αλλά χρησιµοποιείται ως παράδειγµα επιτυχούς διαχείρισης µιας τεράστιας πρόκλησης, όπως είναι η πανδηµία. Οι πολίτες εµπιστεύονται περισσότερο το κράτος. Η εικόνα της Ελλάδας σήµερα δεν είναι αυτή της µιζέριας και των τριτοκοσµικών αναζητήσεων, αλλά µιας χώρας που ατενίζει το µέλλον µε αυτοπεποίθηση και τον κόσµο κατάµατα. Παρότι βρεθήκαµε αντιµέτωποι µε πολύ µεγάλες προκλήσεις, οικονοµικές, γεωπολιτικές, υγειονοµικές, κατορθώσαµε πολλά. Σπάνια έχουν γίνει τόσα πολλά σε τόσο λίγο χρονικό διάστηµα».\nΑπό την πρώτη στιγµή της συγκρότησής της, η Κυβέρνηση έθεσε σε εφαρµογή το µεταρρυθµιστικό έργο που δεσµεύτηκε απέναντι στους πολίτες, προχωρώντας -σε πολλές περιπτώσεις- πιο γρήγορα από όσο είχε υποσχεθεί. Ξεκίνησαν από την πρώτη στιγµή, οι µειώσεις φόρων και εισφορών, καθώς και οι µεταρρυθµίσεις που δηµιουργούν ένα γόνιµο αναπτυξιακό περιβάλλον. Η Ελλάδα βγήκε κατ’ επανάληψη στις αγορές -ακόµα και στη διάρκεια της πανδηµίας- πετυχαίνοντας ιστορικά χαµηλά επιτόκια.\nΗ χώρα ανέκτησε την εµπιστοσύνη των εταίρων µας και των διεθνών αγορών. Πραγµατοποιήθηκαν, µέσα σε λίγες εβδοµάδες, ψηφιακές µεταρρυθµίσεις που διευκολύνουν τη ζωή των πολιτών. Λειτουργεί το 112, γίνονται ηλεκτρονικά µια σειρά συναλλαγές των πολιτών µε το Δηµόσιο, απλουστεύονται οι διαδικασίες και παρέχονται ηλεκτρονικά στους πολίτες πιστοποιητικά και βεβαιώσεις.\nΜέσα σε λίγους µόλις µήνες, έγιναν άλµατα στην αναβάθµιση του Εθνικού Συστήµατος Υγείας µε διπλασιασµό των Μ.Ε.Θ. και περίπου 5.000 προσλήψεις ιατρικού, νοσηλευτικού και λοιπού προσωπικού. Αποκαταστάθηκε το πραγµατικό άσυλο στα Πανεπιστήµιά µας και ξεκίνησε η αναβάθµιση όλων των εκπαιδευτικών δοµών. Ενισχύθηκαν µε ανθρώπινο δυναµικό και σύγχρονα µέσα η Αστυνοµία και το Πυροσβεστικό Σώµα και απέδειξαν στην πράξη ότι βρίσκονται κοντά στον πολίτη.\nΑποδίδονται ξανά τα πανεπιστήµια στους φοιτητές τους, οι γειτονιές στους κατοίκους τους, οι περιουσίες στους ιδιοκτήτες τους. Αναδιοργανώθηκε η Πολιτική Προστασία η οποία επέδειξε γρήγορα ανακλαστικά, αποτελεσµατικότητα και σωτήριες παρεµβάσεις, όπως αποδείχθηκε πολλές φορές ένα χρόνο τώρα. Αφοπλίστηκαν νάρκες -όπως στη ΔΕΗ- που µας είχε κληροδοτήσει η προηγούµενη Κυβέρνηση και µπήκε σε στέρεες ράγες η εθνική στρατηγική για την ενέργεια και το κλίµα. Καταρτίστηκαν και προωθούνται σχέδια για την απολιγνητοποίηση, την κατάργηση των πλαστικών µιας χρήσης, την ανακύκλωση, την ηλεκτροκίνηση, την προστασία του περιβάλλοντος. Αποκαταστάθηκαν αδικίες του ασφαλιστικού νόµου του ΣΥΡΙΖΑ, δροµολογήθηκε η ψηφιοποίηση του συστήµατος και µπαίνουν σε εφαρµογή προγράµµατα τόνωσης της απασχόλησης. Ενισχύθηκε θεσµικά και οικονοµικά η Τοπική Αυτοδιοίκηση, που κινδύνευε µε παράλυση εξαιτίας του εκλογικού συστήµατος που ψήφισε η προηγούµενη Κυβέρνηση. Μια Τοπική Αυτοδιοίκηση που αποκτά νέα εργαλεία για την τοπική ανάπτυξη και τη βελτίωση της ποιότητας ζωής, µε το αναπτυξιακό πρόγραµµα «Αντώνης Τρίτσης». Η χώρα αποκτά συγκροτηµένη νησιωτική, θαλάσσια και ναυτιλιακή πολιτική, µε αναπτυξιακό πρόσηµο. Προωθούνται στοχευµένες δράσεις για τη στήριξη του αγροτικού κόσµου, µε βελτιώσεις στο ασφαλιστικό των αγροτών, νέο πλαίσιο κατά των ελληνοποιήσεων, µείωση της φορολογίας των συνεταιριστικών σχηµάτων και τον ΕΝΦΙΑ στα αγροτεµάχια, ειδικές ρυθµίσεις για την απασχόληση των υπηκόων τρίτων χωρών.\nΣτον τοµέα του Πολιτισµού υλοποιούνται εµβληµατικές παρεµβάσεις. Το σχέδιο για την αναγέννηση του Εθνικού Αρχαιολογικού Μουσείου, η αξιοποίηση του Τατοϊου, το Μουσείο Σύγχρονης Τέχνης, η κατασκευή της Εθνικής Πινακοθήκης αποτελούν στόχους που γίνονται πραγµατικότητα. Στον τοµέα του Αθλητισµού αναπτύσσονται δράσεις, για την καταπολέµηση παραβατικών φαινοµένων, την εξυγίανση του ποδοσφαίρου, την αναβάθµιση υποδοµών, τη διάχυση του αθλητισµού στον ευρύτερο πληθυσµό. Στις αρχές του Μάρτη, η χώρα βρέθηκε µπροστά σε δύσκολες καταστάσεις, καθώς αντιµετώπιζε ταυτόχρονα την πρόκληση που είχαν στήσει στον Έβρο οι τουρκικές Αρχές και την απειλή της πανδηµίας του κορονοϊού. Με τις αποφάσεις του Πρωθυπουργού Κυριάκου Μητσοτάκη και την οµοψυχία των Ελλήνων βγήκαµε νικητές σε αυτή τη διπλή µάχη. Θεµελιώσαµε, ταυτόχρονα, µια νέα σχέση εµπιστοσύνης προς το κράτος και την πολιτική και επαναβεβαιώσαµε το ιστορικά δικαιωµένο συµπέρασµα ότι οι Έλληνες ενωµένοι σε κοινούς σκοπούς µπορούµε να κερδίζουµε µεγάλες µάχες.\n– Πολλές και σηµαντικές οι εξελίξεις µε καταλύτη τον κορονοϊό που έχει φέρει τα πάνω κάτω στην παγκοσµία κοινωνίακυριολεκτικά ανατράπηκαν όλα αυτήν την περίοδο. Πως είδατε την αντίδραση της κυβέρνησης στην κρίση του κορονοϊού;\n– Σε αυτήν την κρίση υγείας που ζούµε και είναι πρωτοφανής σε παγκόσµιο επίπεδο, λήφθηκαν άµεσα µέτρα από την Ελληνική Κυβέρνηση και τον Πρωθυπουργό µας κ. Κυριάκο Μητσοτάκη, όπου κύριο µέληµα τους ήταν να περιοριστεί ο αριθµός των κρουσµάτων και να µην χάσουν τη ζωή τους άνθρωποι που θα µπορούσαν να σωθούν. Ο Πρωθυπουργός µας έλαβε άµεσα δύσκολες και κρίσιµες αποφάσεις για να περιορίσει το µεγάλο αυτό πρόβληµα. Αποφάσεις που ανέδειξαν έναν Ηγέτη, που αναγνωρίστηκε σε παγκόσµιο επίπεδο. Όπως είδατε κ. Φυλακτέ, είχαµε καθηµερινά ενηµερώσεις σχετικά µε τα µέτρα που πρέπει να λαµβάνονται, όπως επίσης και µε τα κρούσµατα που υπήρχαν. Και σίγουρα η ατοµική ευθύνη του καθενός από εµάς βοήθησε προς την κατεύθυνση αυτή. Έτσι καταφέραµε όλοι µαζί να αντιµετωπίσουµε µε επιτυχία το πρώτο κύµα του κορονοϊού.\n«Η εικόνα της Ελλάδας σήµερα δεν είναι αυτή της µιζέριας και των τριτοκοσµικών αναζητήσεων»\n– Ποιες οι δίκες σας εκτιµήσεις για τις επιπτώσεις της πανδηµίας στην ελληνική οικονοµία;\n– Είναι µια δύσκολη περίοδος όχι µόνο για την ελληνική οικονοµία, αλλά και για την παγκόσµια οικονοµία. Πριν όµως από περίπου 4 µήνες και συγκεκριµένα στις 25 Μαρτίου ο Πρωθυπουργός κ. Κυριάκος Μητσοτάκης ζητούσε, υπογράφοντας µαζί µε άλλους οκτώ ηγέτες κοινή επιστολή, µία µορφή κοινού δανεισµού ώστε να αντιµετωπιστούν οι οικονοµικές επιπτώσεις της πανδηµίας, ενώ συµµετείχε ενεργά σε όλες τις διαπραγµατεύσεις. Έτσι ο Πρωθυπουργός και η Κυβέρνηση κινήθηκαν από την πρώτη στιγµή της πανδηµίας. Ύστερα από προσπάθειες του Πρωθυπουργού, η Ελλάδα αντιµετωπίζεται ως ισότιµο κράτος-µέλος της ευρωπαϊκής οικογένειας.\nΜετέχει για πρώτη φορά στο πρόγραµµα ποσοτικής χαλάρωσης της Ευρωπαϊκής Κεντρικής Τράπεζας, γεγονός που αποκλιµακώνει το κόστος δανεισµού του Δηµοσίου, των τραπεζών και κατ’ επέκταση των επιχειρήσεων. Απαλλάχθηκε από τη δέσµευση για πρωτογενές πλεόνασµα 3,5% του Α.Ε.Π. το 2020. Απέκτησε ευελιξία στην αξιοποίηση των πόρων του ΕΣΠΑ. Και τώρα, µε βάση τις αποφάσεις του Συµβουλίου Κορυφής, αποκτά µια τεράστια οικονοµική ενίσχυση που φτάνει τα 72 δισ. ευρώ. Από αυτά περίπου 32 δισ. ευρώ, (19 δισ. ως επιχορηγήσεις και 13 δισ. δάνεια) θα προέλθουν από το Ταµείο Ανάκαµψης και άλλα 40 δισ. ευρώ από το Πολυετές Δηµοσιονοµικό Πλαίσιο, µέσα από δράσεις του µεσοπρόθεσµου προγράµµατος ανάπτυξης (ΕΣΠΑ) και της Κοινής Αγροτικής Πολιτικής για την περίοδο 2021-2027.\n– Πάµε και στα δικά µας τα τοπικά θέµατα. Στις µεγάλες διεκδικήσεις του νοµού Δράµας βλέπετε να δροµολογούνται θετικές εξελίξεις;\n– Όπως γνωρίζετε κ. Φυλακτέ, στελέχη της Κυβέρνησης έχουν επισκεφθεί τον Τόπο µας µέσα στον τελευταίο χρόνο και κάτι τέτοιο, όπως µπορεί ο καθένας µας να αντιληφθεί, φανερώνει πολλά για τον Τόπο µας και το θετικό των εξελίξεων που δροµολογούνται ή έχουν ήδη δροµολογηθεί στις µεγάλες διεκδικήσεις του Νοµού Δράµας.\nΤην Πόλη µας έχουν επισκεφθεί µέχρι σήµερα:\nΚυβερνητικό κλιµάκιο, αποτελούµενο από τους κ. Ιωάννη Μελά, Βουλευτή Α΄ Πειραιώς & Νήσων, κ. Φίλιππο Φόρτωµα, Βουλευτή Κυκλάδων και τον κ. Αναστάσιο Χατζηβασιλείου, Βουλευτή Σερρών, πριν την περσινή 84η ΔΕΘ.\nΗ Υφυπουργός Παιδείας & Θρησκευµάτων, κα. Σοφία Ζαχαράκη.\nΗ Υπουργός Πολιτισµού και Αθλητισµού, κα. Λίνα Μενδώνη\nΟ Υφυπουργός Ψηφιακής Διακυβέρνησης, αρµόδιος για Θέµατα Απλούστευσης Διαδικασιών, κ. Γεώργιος Γεωργαντάς.\nΟ Υφυπουργός Υποδοµών και Μεταφορών, αρµόδιος για Θέµατα Μεταφορών, κ. Ιωάννης Κεφαλογιάννης.\nΟ Υπουργός Υποδοµών και Μεταφορών, κ. Κωνσταντίνος Καραµανλής.\nΟ Υφυπουργός Προστασίας του Πολίτη, αρµόδιος για την Αντεγκληµατική Πολιτική, κ. Ελευθέριος Οικονόµου.\nΟ Υφυπουργός Εσωτερικών, αρµόδιος για τον τοµέα Μακεδονίας & Θράκης, κ. Θεόδωρος Καράογλου. Η Επικεφαλής του Γραφείου του Πρωθυπουργού στη Θεσσαλονίκη, κα. Μαρία Αντωνίου. Και να σας τονίσω ότι πραγµατοποιούνται τακτικά τηλεδιασκέψεις µε κυβερνητικά στελέχη.\n– Η συνεργασία σας µε τους τοπικούς φορείς είναι καλές;\nΑυτή νοµίζω κ. Φυλακτέ είναι µια ερώτηση που θα έπρεπε να τεθεί στους ίδιους τους τοπικούς φορείς. Βέβαια, από την αρχή της θητείας µου, ως Πρόεδρος της ΔΕΕΠ ΝΔ Δράµας, ένα από αυτά που προσπάθησα να κάνω είναι να συνεργαστώ µε όλους τους τοπικούς φορείς. Και αυτό το έδειξα εµπράκτως, καθώς ένα από τα πρώτα πράγµατα που έκανα ήταν να επισκεφτώ όλους τους τοπικούς φορείς και να συζητήσω µαζί τους τα προβλήµατα που αντιµετωπίζουν, τις ανάγκες που έχουν, να τα συγκεντρώσω και να τα µεταφέρω στην κεντρική διοίκηση του κόµµατος της Νέας Δηµοκρατίας. Το ίδιο συνεχίζω να κάνω µέχρι και σήµερα, µέσα σε ένα άριστο κλίµα συνεργασίας µε όλους. Και θέλω να γνωρίζουν όλοι κ. Φυλακτέ πως η ΔΕΕΠ ΝΔ Δράµας και εγώ προσωπικά, ως Πρόεδρος αυτής, είµαστε δίπλα σε κάθε συµπολίτη µας.\n– Βλέπετε πολιτικές εξελίξεις το επόµενο διάστηµα; Είναι κατά την άποψη σας πιθανές οι πρόωρες εκλογές;\n– Την απόφαση για το αν θα πραγµατοποιηθούν εκλογές ή όχι, όπως γνωρίζετε κ. Φυλακτέ, την λαµβάνει ο Πρωθυπουργός της Χώρας µας, κ. Κυριάκος Μητσοτάκης, ο οποίος πρόσφατα δήλωσε ότι αυτές θα διεξαχθούν στο τέλος της τετραετίας και όχι νωρίτερα και έχει χαρακτηρίσει «πολιτικά ανέντιµη» την προσφυγή στις κάλπες, «εκµεταλλευόµενος το πολιτικό κεφάλαιο που έχει», κλείνοντας έτσι αναµφισβήτητα την όποια συζήτηση για πιθανές πρόωρες εκλογές.Όσον αφορά πιθανό ανασχηµατισµό στην Κυβέρνηση, και αυτό ανήκει στην κρίση του Πρωθυπουργού κ. Κυριάκου Μητσοτάκη.\n– Θα ήθελα και πάλι να σας ευχαριστήσω και να δώσω ένα µήνυµα στους συµπολίτες µας. Φοράµε µάσκες, πλένουµε τα χέρια µας, κρατάµε αποστάσεις. Είναι επιτακτική η ανάγκη να µείνουµε ασφαλείς, για να έχουµε εµείς και οι οικείοι µας την υγεία µας και το χαµόγελο µας. Για να έχουµε ο ένας τον άλλο.\nΠροηγούμενο άρθρο820 Φύλλο 6 Αυγούστου 2020\nΕπόμενο άρθροΣτέλιος Μελισσινός


NewsIT Τεχνολογια Τop budget-friendly επιλογες στις τηλεορασεις!\nΔεν έχει σημασία τι τηλεόραση ψάχνεις να πάρεις: φθηνή ή ακριβή, μεγάλη ή μικρή, casual μοντέλο ή τελευταίας τεχνολογίας, απλή Full HD να κάνεις τη δουλειά σου ή 8K OLED για να βλέπεις κάθε εικόνα με άριστα χρώματα και λεπτομέρειες που δεν θα ξεχώριζες ούτε στην πραγματικότητα. Όλοι ψάχνουμε το ίδιο σε ό,τι αφορά τις τηλεοράσεις: την τέλεια σχέση τιμής/απόδοσης ή αλλιώς, τον τρόπο με τον οποίο θα πιάσει τόπο μέχρι και το τελευταίο σεντ που θα ξοδέψουμε.\nΜη σκας. Εμείς κάναμε την ερευνά μας και βρήκαμε τις πιο value for money τηλεοράσεις ανεξαρτήτως τιμής για να είσαι σίγουρος πως αυτή που θα μπει στο σπίτι σου θα είναι απλά ό,τι καλύτερο θα βρεις με τα χρήματα που προτίθεσαι να διαθέσεις. Έλα να τις δούμε.\nTurbo-X TXV-E3275 LED 32” HD Ready\nΜικρή, κομψή και απόλυτα οικονομική, η Turbo-X TXV-E3275 είναι ένα προσιτό μοντέλο που θα σου επιτρέψει να παρακολουθήσεις τις εκπομπές και σειρές που σ’ αρέσουν. Οι 32 ίντσες της, της επιτρέπουν να βρει τη θέση της παντού, ακόμα κι εκεί που ο χώρος είναι περιορισμένος. Διαθέτει λειτουργία PVR για να γράφεις τις εκπομπές που θες σε εξωτερικούς δίσκους ή USB sticks καθώς επίσης και δέκτη DVB-T2/S2. Είναι εξοπλισμένη με τρεις θύρες HDMI για να συνδέσεις άφοβα τις συσκευές που χρησιμοποιείς χωρίς να αφήσεις κάποια στην… απ’ έξω.\nSamsung 65TU7092 LED 65” 4K Ultra HD\nΜία εξαιρετικά οικονομική LED στις 65 ίντσες, η Samsung 65TU7092 ανήκει στη σειρά τηλεοράσεων CrystalUltra HD της κορεατικής εταιρείας, συνδυάζοντας τα υπέροχα χρώματα με την πεντακάθαρη εικόνα. Μέσα της κρύβει επεξεργαστή Crystal Processor 4K ο οποίος φροντίζει να βελτιστοποιεί κάθε εικόνα, τη στιγμή που το HDR ενισχύει φωτεινότητα και αντίθεση. Ο σχεδιασμός με το εξαιρετικά λεπτό περιεχόμενο θα σου επιτρέψει να εστιάσεις εκεί που εξελίσσεται η δράση ενώ το λειτουργικό σύστημα Tizen με τις προηγμένες δυνατότητες πλοήγησης θα σου «σερβίρει» συναρπαστικό περιεχόμενο στη στιγμή.\nSony KE-55XH9096 Full Array 55” 4K Ultra HD\nΗ Sony KE-55XH9096 είναι μία οικονομικά προσιτή αλλά απόλυτα αξιόπιστη Full Array πρόταση 55 ιντσών από τη Sony. Εκμεταλλεύσου τον επεξεργαστή 4K HDR Processor X1 και την τεχνολογία 4K X-Reality PRO για να διασφαλίσεις πως θα απολαμβάνεις το περιεχόμενο που προτιμάς σε 4K ανάλυση χωρίς παραμορφώσεις και με την καλύτερη δυνατή ποιότητα εικόνας. Η οθόνη TRILUMINOS θα αναλάβει τα υπόλοιπα χαρίζοντάς σου ζωηρά χρώματα ενώ την ίδια στιγμή, το X-Balanced ηχείο θα πλαισιώσει την εικόνα με ευκρινή ήχο. Το δε έξυπνο τηλεχειριστήριο έρχεται με ειδικό πλήκτρο για το Netflix για μηδέν καθυστερήσεις.\nSamsung 55Q95TC QLED 55” 4K Ultra HD\nΖήσε την τέλεια εμπειρία θέασης που πάντα ονειρευόσουν χάρη στην 55Q95TC, την QLED πρόταση στις 55 ίντσες από τη Samsung. Το Direct Full Array 16X δίνει ζωντάνια στην εικόνα ρυθμίζοντας με εξαιρετική ακρίβεια τον οπίσθιο φωτισμό για ακόμα καλύτερη αντίθεση και πιο ευδιάκριτες λεπτομέρειες. Αξιοποιώντας πλήρως τα πλεονεκτήματα της νανοτεχνολογίας, η QE55Q95TC αποδίδει το 100% του όγκου του χρώματος ενώ σε συνδυασμό με τις προηγμένες λειτουργίες AI και χαρακτηριστικά όπως τα Quantum HDR 2000, Quantum Dot και Object Tracking Sound, δημιουργεί ασύγκριτη ατμόσφαιρα.\nΜία άριστη πρόταση από την LG με φοβερή σχέση τιμής/απόδοσης, η OLED65CX6 είναι ένα μοντέλο στις 65 ίντσες που έρχεται να αναβαθμίσει τις εμπειρίες θέασης που απολαμβάνεις. Υποστηρίζει όλες τις μορφές HDR συν Dolby Vision και Dolby Atmos για κινηματογραφικού επιπέδου προβολές, τη στιγμή που η πλατφόρμα ThinQ AI θα δώσει άλλη αίσθηση στον χειρισμό της. Με τεχνολογίες TruMotion, Ultra Luminance Pro, OLEDMotion και Wide Color Gamut τα ολοζώντανα χρώματα θα συνεπικουρούνται από την ομαλή κίνηση ενώ τα HGiG και NVIDIA G-Sync θα κάνουν… level up στα αγαπημένα σου video games.\nSamsung QE65Q60T QLED 65” 4K Ultra HD\nΙκανή να αλλάξει εκ βάθρων τις εμπειρίες οικιακής ψυχαγωγίας ολόκληρης της οικογένειας, η QE65Q60T της Samsung είναι μία OLED 65 ιντσών που θα γίνει μεμιάς το κέντρο του σαλονιού. Κορυφαίας αισθητικής και με εξαιρετικά λεπτό πλαίσιο, πρόκειται για μία 4K τηλεόραση που ενσωματώνοντας τεχνολογίες αιχμής όπως οι Quantum HDR, Quantum Dot και Dual LED είναι σε θέση να χαρίσει υπέροχες εικόνες με εκπληκτικά χρώματα και φωτεινότητα οι οποίες μάλιστα δείχνουν υπέροχες υπό όποια γωνία κι αν παρακολουθείς. Η πλοήγηση στα μενού του Tizen είναι σκέτη απόλαυση ενώ η υποστήριξη Bixby, Alexa και Google Assistant, θα κάνουν τον χειρισμό της ακόμα πιο εύκολο.\nΜία ultra slim πρόταση που σε συνδυασμό με τις 48 ίντσες της χωρά παντού, η OLED48CX6 θα γεμίσει τον χώρο σου με εκπληκτικές εικόνες και ολοζώντανα χρώματα. Υποστηρίζει όλες τις κύριες μορφές HDR καθώς επίσης και τεχνολογίες Dolby Atmos και Dolby Vision IQ, προσφέροντας μία άκρως κινηματογραφική εμπειρία ό,τι κι αν επιλέξεις να δεις. Στα παραπάνω προστίθενται τα Wide Color Gamut, NVIDIA G-Sync, TruMotion και Ultra Luminance Pro για άνευ προηγουμένου συγκινήσεις. Ο επεξεργαστής α9 3ης γενιάς, τέλος, με το ThinQθα σου δώσουν τη δυνατότητα να βρεις το περιεχόμενο της αρεσκείας σου και να το απολαύσεις στη βέλτιστη ποιότητα.\nΗ πλέον οικονομική πρόταση για να απολαμβάνεις σειρές, ταινίες και γενικώς το αγαπημένο σου περιεχόμενο στα 1080p, η Turbo-X TXV-E4074 θα βρει τη θέση της σε κάθε χώρο καθώς στις 40 ίντσες είναι μία αρκετά λειτουργική και πρακτική λύση. Από τις αγαπημένες σου εκπομπές και προγράμματα, μέχρι σειρές, ταινίες και φυσικά video games, η TXV-E4074 θα ικανοποιήσει κάθε σου επιθυμία. Διαθέτει λειτουργία PVR για να γράψεις ό,τι παίζει το κανάλι της επιλογής σου (είτε προγραμματισμένα, είτε σε πραγματικό χρόνο) σε USB stick ή σκληρό δίσκο. Παράλληλα έρχεται με τρεις θύρες HDMI λύνοντάς σου τα χέρια!\nTurbo-X TXV-P4960SMT LED 49” 4K Ultra HD\nΉρθε η ώρα να γνωρίσεις τον μαγικό κόσμο του 4K Ultra HD χωρίς να ξοδέψεις μια περιουσία, χάρη στην Turbo-X TXV-P4960SMT. Στις 49 ίντσες, διαθέτει τεχνολογία Micro Dimming για πραγματικά θεσπέσια αντίθεση χρωμάτων που σε συνδυασμό με τη λεπτομέρεια του 4K και το HDR10, δημιουργούν μία ασύγκριτη αίσθηση ρεαλισμού και μία απίστευτη ομαλότητα στην κίνηση. Εκμεταλλεύσου τη συνδεσιμότητα Wi-Fi και απόκτησε πρόσβαση σε πλατφόρμες όπως το YouTube και το Netflix και μετάφερε εύκολα το αγαπημένο σου περιεχόμενο στη μεγάλη οθόνη μέσω Miracast.\nSony KD-49XH8096 LED 49” 4K Ultra HD\nΜοναδικές εμπειρίες θέασης σε ασυναγώνιστη τιμή γίνεται; Με την KD-49XH8096 της Sony όλα γίνονται. Μία 4K LED που θα σε βάλει για τα καλά στον κόσμο της Ultra HD ψυχαγωγίας, έρχεται με επεξεργαστή 4K HDRProcessor X1 που σε συνδυασμό με την τεχνολογία 4K X-Reality PRO αναβαθμίζει κάθε εικόνα. Απόλαυσε χρώματα σε φυσικούς, ρεαλιστικούς τόνους στην οθόνη TRILUMINOS και άφησε τα Dolby Vision και DolbyAtmos να σου μεταφέρουν τη μαγεία του σινεμά. Μοντέλο Android TV, η KD-49XH8096 υποστηρίζει Google Home, Apple AirPlay και HomeKIt.


Alfa Romeo Giulia 2.2 JTD - BMW 420d Gran Coupe | 4ΤΡΟΧΟΙ\n/Alfa Romeo Giulia 2.2 JTD - BMW 420d Gran Coupe\nAlfa Romeo Giulia 2.2 JTD - BMW 420d Gran Coupe\nΌταν η διαχρονική ομορφιά μιας Alfa Romeo συναντά την ελκυστική τευτονική απλότητα μιας BMW, τα συναισθήματα χτυπάνε κόκκινο - διόλου παράξενο πως και οι δύο είναι γένους θηλυκού.\nΠέρα, όμως, από τα υποκειμενικά κριτήρια, που δεν αφήνουν περιθώρια συζήτησης, υπάρχουν αντικειμενικά, μετρήσιμα στοιχεία, τα οποία δεν επιδέχονται αμφισβήτηση. Με το ένα χέρι, λοιπόν, στην καρδιά και το άλλο στους αριθμούς, προκύπτει η ωραία της ημέρας μεταξύ των Giulia και 420d Gran Coupe. Ήταν η είδηση που χρόνια περίμεναν οι Alfisti. Τα ιταλικά αυτοκίνητα παρέμεναν πάντα όμορφα, αλλά τους έλειπε ο χαρακτήρας, που σε παλιότερες δεκαετίες αποτέλεσε ένα από τα βασικά συστατικά της επιτυχίας, τόσο στα αγωνιστικά τερέν όσο και στην καθημερινότητα των κοινών θνητών. Οι ιθύνοντες έκαναν με την Giulia το μεγάλο βήμα για την επιστροφή της εταιρείας στα ιδανικά της, εξελίσσοντας το πρώτο πισωκίνητο μοντέλο μετά το 1992, όταν και σταμάτησε η παραγωγή της «75». Οι προσδοκίες μεγάλες από ένα μοντέλο-σταθμό, το οποίο, μαζί με την 4C και τη Stelvio, σηματοδοτεί τη μεγάλη αντεπίθεση του Ιταλού κατασκευαστή με μια σειρά νέων μοντέλων, με συνολικές επενδύσεις που φτάνουν τα 5 δισ. ευρώ. Φυσικά, η επιστροφή της Giulia (καθόλου τυχαία και η επιλογή του ονόματος από το ένδοξο παρελθόν) δεν είναι σπαρμένη με ροδοπέταλα. Ενώ η Alfa βίωνε την κρίση... ταυτότητας, οι ανταγωνιστές δε σπαταλούσαν το χρόνο τους. Η BMW, για παράδειγμα, ο κατεξοχήν σπορ-premium κατασκευαστής που καλούνται να αντιμετωπίσουν οι Ιταλοί, έχει κάνει την πίσω κίνηση σημαία του, επενδύοντας πάνω στον ιδιαίτερο χαρακτήρα και στην ξεχωριστή οδική συμπεριφορά που αυτή προσφέρει. Τι κι αν οι Βαυαροί έβαλαν τα τελευταία χρόνια νερό στο κρασί τους προς χάριν των μικρότερων μαζικών μοντέλων τους; Η ταύτιση με την πίσω κίνηση και τη χαρά της οδήγησης είναι απόλυτη και αδιαπραγμάτευτη. Όμως και στον τομέα της εμφάνισης έχουν γίνει τεράστια βήματα προόδου: κανείς δεν μπορεί να ισχυριστεί ότι μια BMW, και ιδίως η σειρά 4 Gran Coupe, δεν είναι θελκτική, καθώς έλκει την ομορφιά της όχι από τον ευκαιριακό εντυπωσιασμό, αλλά από τη διαχρονική της ταυτότητα.\nΕμφάνιση: το πρώτο κριτήριο επιλογής αυτοκινήτου σύμφωνα με τις έρευνες αγοράς. Παρκάροντας δίπλα δίπλα Giula και Σειρά 4, οι απόψεις διίστανται και οι συζητήσεις μπορούν να διαρκέσουν επ' άπειρον. Στα κοινά χαρακτηριστικά συγκαταλέγονται οι επιθετικές γραμμές, ο σχεδιαστικός συνδυασμός σεντάν και κουπέ και οι φινετσάτες πινελιές. Πιο φαρδιά δείχνει και είναι η Giulia (κατά 35 χλστ.), που πατά πάνω σε 18άρες μαύρες ματ ζάντες, είναι οριακά μακρύτερη (5 χλστ.) και ψηλότερη (7 χλστ.), ενώ υπερτερεί και κατά 10 χλστ. στο μεγάλο μεταξόνιο των 2.820 χλστ. Από εκεί και πέρα, είναι σίγουρα τα προσωπικά κριτήρια που καλούνται να δώσουν την τελική απάντηση ως προς την ανάδειξη του ομορφότερου μοντέλου. Στο εσωτερικό η ποιότητα είναι έκδηλη στην «4άρα» BMW, με μαλακά πλαστικά, νέα γυαλιστερά φιλέτα στην κεντρική κονσόλα και τον εντυπωσιακό (έξτρα) ψηφιακό πίνακα οργάνων να κλέβουν την παράσταση, όλα με συναρμολόγηση υπεράνω κριτικής. Αυτές είναι ορισμένες από τις αλλαγές που υπέστη η Gran Coupe κατά το facelift στην αρχή του τρέχοντος έτους. Επιπλέον σημειώνουμε το αναβαθμισμένο σπορ τιμόνι και το σύστημα πλοήγησης Professional με νέα μενού, τα νέα υφάσματα με διπλές ραφές στον πίνακα οργάνων, που συμπληρώνονται εξωτερικά από τους στάνταρντ διπλούς LED προβολείς (προαιρετικά διατίθενται και ενεργοί), τους LED προβολείς ομίχλης, τον ενιαίο κάτω αεραγωγό στη μάσκα και τις νέες ζάντες. Βελτιωμένη είναι, τέλος, και η ανάρτηση του νέου μοντέλου.\nΚαιρός για δράση, και επικεντρωνόμαστε στα της οδήγησης σημαντικά. Κάτω από τα καπό θα βρούμε δύο 4κύλινδρους τουρμποντίζελ, 2.143 και 1.995 κ.εκ. για Alfa και BMW, αντίστοιχα. Παρά τη μικρότερη χωρητικότητα, το γερμανικό σύνολο υπερτερεί σε απόδοση ισχύος (190 αντί 180 ίππων), όμως ο υποτετράγωνος ιταλικός κινητήρας παράγει 50 Nm επιπλέον ροπής (450 αντί 400 Nm), στον ίδιο μάλιστα αριθμό στροφών (1.750 σ.α.λ.). Είναι γραμμικός και γεμάτος στις χαμηλομεσαίες στροφές, αν και μετά τις 3.700 σ.α.λ. δείχνει να κομπιάζει κάπως. Καταφέρνει, όμως, να κινήσει με απίστευτη άνεση τα 1.445 κιλά του αμαξώματος (ας είναι καλά η εκτενής χρήση αλουμινίου και ο άξονας μετάδοσης από ανθρακονήματα). Λίγο πιο ελαστικός χαμηλά, πιο σφριγηλός, αλλά και αρκετά πιο θορυβώδης είναι ο 2λιτρος ντίζελ της BMW, που καταφέρνει να αντιπαρέλθει τα 95 κιλά επιπλέον βάρους χάρη στην κοντύτερη τελική σχέση μετάδοσης - όπως προαναφέρθηκε, τα 8άρια κιβώτια είναι πανομοιότυπα, ακόμα και στις σχέσεις μετάδοσης· διαφέρει μόνο η σχέση του διαφορικού. Αναμενόμενο, λοιπόν, το γεγονός της σχεδόν απόλυτης ταύτισης των επιδόσεων των δύο αυτοκινήτων: 7,7 δλ. για τα 0-100 χλμ./ώρα, 15,6 δλ. για τα 0-400 μ. και μόλις 0,1 δλ. διαφορά υπέρ της BMW στο χιλιόμετρο από στάση. Αντίστοιχα, πολύ κοντά βρίσκονται και οι ρεπρίζ, με την «420» να έχει ελαφρύ προβάδισμα στα 30-50 χλμ./ώρα με 3η (2,0 έναντι 2,2) και στα 80-110 χλμ./ώρα με 4η (4,0 και 4,2), ενώ στην ίδια ταχύτητα με 5η η Giulia παίρνει το προβάδισμα με 0,1 δλ. (4,4 έναντι 4,5). Απόλυτη ισοπαλία στα 120-140 χλμ./ώρα με 6η και 7η, στα 4,5 και 5,5 δλ., αντίστοιχα. Τέλος, ελαφρύ είναι το προβάδισμα της Alfa στα φρένα, αφού ακινητοποιείται 0,6 μ. νωρίτερα της 420d.\nΈχοντας πλέον εμπεριστατωμένη ιδέα για τις δυνατότητες των δύο κινητήρων, εξορμούμε στον επαρχιακό δρόμο για να ανακαλύψουμε και τους πραγματικούς χαρακτήρες τους. Το πρώτο που σου προξενεί εντύπωση είναι πόσο γρήγορο και άμεσο είναι το τιμόνι της Alfa. Μοιάζει να στρίβει με τη σκέψη, βοηθώντας τόσο σε στάθμευση και αναστροφή εντός πόλης, όσο και στην τοποθέτηση στην ιδανική γραμμή στις πιο γρήγορες διαδρομές, και μόνο λίγο επιπλέον βάρος του λείπει. Σε συνδυασμό με την πολύ καλή ανάρτηση, διαγράφει με απόλυτη ακρίβεια την επιλεγμένη τροχιά, χωρίς να επηρεάζεται από τις μικρές κλίσεις του αμαξώματος ή τις ανωμαλίες του οδοστρώματος. Ακόμα και σε γλιστερό οδόστρωμα, η τροχιά της Giulia θα ανοίξει, διατηρώντας όμως ακλόνητα την προδιαγεγραμμένη πορεία. Πολύ διακριτικά θα επέμβει το σύστημα ελέγχου ευστάθειας, που θα γίνει αντιληπτό μόνο από την αργή απόκριση του πεντάλ γκαζιού, όταν θα φιμωθεί από τα ηλεκτρονικά συστήματα. Το κακό είναι πως εκεί που σε «φτιάχνει» με το δυνατό κινητήρα, με τα υπέροχα αλουμινένια paddles αλλαγής ταχυτήτων (που θυμίζουν Maserati) και, φυσικά, με την πίσω κίνηση, εκεί σε αφήνει και στα... κρύα του λουτρού, αφού δε διαθέτει μπουτόν απενεργοποίησης των συστημάτων πρόσφυσης και ευστάθειας, απαγορεύοντάς σου κάθε σκέψη περαιτέρω διασκέδασης. Πάντως, η επιτυχία των Ιταλών έγκειται στο γεγονός πως κατάφεραν αυτήν τη φορά να παντρέψουν την οδική συμπεριφορά με την άνεση, αφού η ανάρτηση, αν και έχει μια σχετικά σφιχτή αίσθηση (εδώ ευθύνονται και τα run-flat ελαστικά), καταφέρνει να ξεπεράσει ατσαλάκωτη τις ανωμαλίες του ελληνικού οδοστρώματος.\nΓια τους 40άρηδες-50άρηδες που μεγάλωσαν με την ασπρόμαυρη αφίσα της GTAm στο εφηβικό τους δωμάτιο, η Alfa Romeo θα αντιπροσωπεύει πάντοτε το ξεχωριστό και ωραίο. Ένα εξαιρετικό σύστημα μετάδοσης με πίσω, μάλιστα, κίνηση είναι ό,τι κοντινότερο στην επιστροφή στις ρίζες και τις αξίες της μιλανέζικης φίρμας. Αντικειμενικά, όμως, σήμερα καλείται να τα βάλει με ένα ευρύ φάσμα ανταγωνιστών που, ως επί το πλείστον, τις περασμένες δεκαετίες δεν πέρασαν κάποια κρίση ταυτότητας, αλλά προόδευαν και βελτιώνονταν σταθερά βάσει πλάνου. Όπως έχουμε ξαναπεί, η Giulia είναι η πιο καλοφτιαγμένη Alfa όλων των εποχών, όμως οι Ιταλοί, για να κοιτάξουν κατάματα την BMW, θα πρέπει να βελτιωθούν σε επίπεδο φινιρίσματος, απτής ποιότητας και σε όλα αυτά τα «μικρά» που κάνουν τους μεθοδικούς Γερμανούς να ξεχωρίζουν. Αλλά με τη φόρα που έχουν πάρει (και τα λεφτά που έχουν ρίξει)... nothing is impossible._ 4Τ\nGiulia , 4 Series\n4 SeriesAlfa RomeoBMWGiuliaΔοκιμή


Εξέταση - Παρακέντηση με λεπτή βελόνα (FNA) Μαστού\nΗ παρακέντηση με λεπτή βελόνα βιοψία (FNA) του μαστού είναι μια γρήγορη και απλή διαδικασία, η οποία αναρροφά υγρό ή κύτταρα από μια συμπαγή ή από κυστική βλάβη του μαστού. Χρησιμοποιείται μια πολύ λεπτή βελόνα, παρόμοια με αυτήν της αιμοληψίας. Το δείγμα του υγρού ή των κυττάρων που λαμβάνεται απλώνεται σε γυάλινη πλάκα και αποστέλλεται στο κυτταρολογικό εργαστήριο προκειμένου να εξεταστεί η φύση του παρακεντηθέντος ογκιδίου. Οι επιπλοκές είναι σπανιότατες. Τα αποτελέσματα δίδονται σύντομα (στο ιατρείο μας δίδονται σε πολύ σύντομο χρονικό διάστημα, εντός 24 ωρών) και βοηθούν στο να αποφασιστεί αν ο ασθενής θα αντιμετωπισθεί χειρουργικά ή με συντηρητική αγωγή.\nΣε περιπτώσεις μεγάλων κύστεων που προκαλούν συμπτώματα (βάρος, αίσθημα πίεσης στην περιοχή), με την αναρρόφηση επιτυγχάνεται πλήρης αφαίρεση του υγρού, και κατά συνέπεια ανακούφιση της ασθενούς από τα συμπτώματα.\nΤο μεγάλο πλεονέκτημα της χρήσης των υπερήχων στην FNA του μαστού, έγκειται στο γεγονός ότι μπορούμε να παρακολουθήσουμε την βελόνα και να την καθοδηγήσουμε στο ακριβές σημείο της βλάβης ώστε να αποφευχθούν ψευδή αποτελέσματα. Σε περιπτώσεις κύστεων του μαστού, είμαστε σίγουροι ότι το υγρό της κύστεως αφαιρέθηκε πλήρως.\nΠαρουσία κύστεως με καθαρό περιχόμενο στον ΔΕ μαστό\nΗ ίδια κύστη, όπως φαίνεται στην ελαστογραφία\nΣτο video που ακολουθεί φαίνεται η πλήρης παροχέτευση του υγρού απο την παραπάνω κύστη\nπλήρης παροχέτευση υγρού με λεπτή βελόνα , απο κύστη μαστού\nΗ παρακέντηση ογκιδίου του μαστού γίνεται σε περιπτώσεις όπου υπάρχει εύρημα, είτε μετά απο ψηλάφηση τού μαστού απο την ίδια την ασθενή, είτε μετά απο την κλινική εξέταση απο τον θεράποντα ιατρό, είτε μετά απο ανίχνευση κάποιου ογκιδίου που ανακαλύφθηκε κατά τον προληπτικό έλεγχο με μαστογραφία ή υπερηχογράφημα.\nΣε περιπτώσεις που σε κάποια βλάβη του μαστού υπάρχει υποψία για παρουσία καρκίνου, τότε πργματοποιείται αρχικά παρακέντηση με λεπτή βελόνα (FNA) και κυτταρολογική εξέταση του υλικού, προκειμένου να ληφθούν περαιτέρω θεραπευτικές αποφάσεις.\nΣε περιπτώσεις παρουσίας μεγάλων κύστεων πραγματοποιείται προκειμένου να επιτευχθεί πλήρης εκκένωση του υγρού που υπάρχει εντός αυτών κι έτσι να επιτευχθεί ανακούφιση της ασθενούς απο τα συμπτώματα (αίσθημα βάρους, πόνος κλπ).\nΗ παρακέντηση είναι πολύ απλή, και γίνεται με τοπική αναισθησία με τρόπο ώστε να είναι απολύτως ανώδυνη.\nΣτην αρχή γίνεται λεπτομερής υπερηχογραφική μελέτη των μαστών και κάθε εύρημα αξιολογείται για την πιθανότητα παρουσίας ή όχι κακοήθειας. Στο ιατρείο μας χρησιμοποιούμε τις πλέον σύγχρονες τεχνικές (μελέτη αιμάτωσης, ελαστογραφία) που συμπληρωματικά στο συμβατικό υπερηχογράφημα μας πληροφορούν όχι μόνο για την πιθανότητα ή όχι παρουσίας κακοήθειας, αλλά και για το σημείο του μορφώματος που είναι το πλέον ύποπτο. Στη συνέχεια μια πολύ λεπτή βελόνα (λεπτότερη απο αυτή της αιμοληψίας) καθοδηγείται σε συγκεκριμένες περιοχές του μορφώματος, απο όπου και αναρροφώνται κύτταρα τα οποία στη συνέχεια αποστέλλονται για κυτταρολογική εξέταση.\nΗ εξέταση δεν είναι επώδυνη. Σε περιπτώσεις σληρών συμπαγών ογκιδίων , ή όταν υπάρχει ευαισθησία στην περιοχή τότε γίνεται τοπική αναισθησία.


Εργατική Αλληλεγγύη - 17 Mάρτη και στη Pώμη ...και οι μαθητές\nΤο Παγκόσμιο Κοινωνικό Φόρουμ στο Ναϊρόμπι κάλεσε σε μια παγκόσμια μέρα διαμαρτυρίας ενάντια στον πόλεμο στις 17 Μάρτη, την επέτειο της εισβολής στο Ιράκ.\nΣε όλο το κόσμο, εκατομμύρια άνθρωποι θα απαιτήσουν να μπει τέρμα στους πολέμους, με πρώτους αυτούς σε Ιράκ και Αφγανιστάν, να κλείσουν οι βάσεις, πυρηνικό αφοπλισμό. Εκείνες τις μέρες το ιταλικό κοινοβούλιο θα κάνει ακόμα μια ψηφοφορία για την χρηματοδότηση των πολέμων, με κύριο το Αφγανιστάν. Γι’ αυτό το λόγο καλούμε όλους όσους μοιραζόμαστε το όραμα της δικαιοσύνης και της ειρήνης, να οργανώσουμε και στην Ιταλία μια τέτοια μέρα δράσης.\nΤο κίνημα ενάντια στην νέα στρατιωτική βάση στη Βιτσένζα αποτέλεσε, με την φανταστική διαδήλωση των 200.000 στις 17 Φλεβάρη, ένα σημείο καμπή ενάντια στις πολεμικές πολιτικές της κυβέρνησής μας, για μια νέα περίοδο αγώνων με σκοπό να σταματήσει η ιταλική συνενοχή στο διαρκή πόλεμο.\nΗ επιβολή της στρατιωτικής βάσης της Βιτσένζα είναι μια επιλογή ενάντια στη λαϊκή βούληση, ενάντια στο περιβάλλον και αποτελεί επίσης μια στρατηγική υπέρ του πολέμου, συντονισμένη με τις ΗΠΑ και το ΝΑΤΟ. Αυτή η πολιτική σημαίνει την ενίσχυση της παραγωγής όπλων και μια ακραία αύξηση των στρατιωτικών δαπανών, με τελευταίο παράδειγμα την απόφαση να αγοραστούν από τις ΗΠΑ, έναντι 13 δισεκατομμυρίων δολαρίων, νέα βομβαρδιστικά Joint Strike Fighter. Πρόκειται για μια πολιτική που ισχυρίζεται ότι είναι «πολυμερής» αλλά στην πραγματικότητα είναι μια πολιτική πολέμου που επιθυμεί να κάνει την Ιταλία μια «μικρή-μεγάλη δύναμη» έτσι ώστε να διευκολύνει τα οικονομικά της συμφέροντα σε όλο το κόσμο.\nΗ κυβέρνηση του Πρόντι έπεσε μετά από τη ψηφοφορία στη Γερουσία για τον πόλεμο, εξαιτίας των αντιθέσεών της –των πιέσεων τόσο από τα αριστερά όσο και από τα δεξιά της. Η νέα κυβέρνηση του Πρόντι που σχηματίστηκε με ακόμα μεγαλύτερη βοήθεια από τη δεξιά, είναι ανοιχτά απέναντι σε όλα τα κινήματα, αλλά κυρίως η κυβέρνηση έρχεται σε αντίθεση με το αντιπολεμικό κίνημα, δηλώνοντας τη πλήρη αφοσίωσή της στις ΗΠΑ και το ΝΑΤΟ, υποστηρίζοντας τις πολεμικές αποστολές και τη νέα στρατιωτική βάση στη Βιτσένζα.\nΗ ψευδαίσθηση ότι πρόκειται για μια «φιλική» κυβέρνηση υποχωρεί και –γι’ αυτούς που αγαπάνε την ειρήνη- αυξάνει η ευθύνη για μια νέα κοινωνική αντιπολίτευση στις πολιτικές του πολέμου: μια αντιπολίτευση η οποία θα μπορέσει να κρατήσει το νήμα της συνέχειας του αντιπολεμικού κινήματος μετά τις 17 Φλεβάρη, μια αντιπολίτευση που θα είναι ικανή να αμφισβητήσει την εξωτερική πολιτική της νέας κυβέρνησης Πρόντι.\nΟ πρώτος στόχος μας, πέρα από την νικηφόρα έκβαση του αγώνα ενάντια στη νέα βάση Νταλ Μολίν στη Βιτσένζα, είναι η απόσυρση των στρατευμάτων από το Αφγανιστάν επειδή η συνέχιση της παρουσίας μας εκεί σηματοδοτεί τη μεγαλύτερη συνενοχή σε έναν πόλεμο υπό την αιγίδα του ΝΑΤΟ. Ο αγώνας ενάντια στη βάση της Βιτσένζα έχει γίνει υπόθεση όλων: το ίδιο πρέπει να γίνει και με τον αγώνα ενάντια στην πολιτική του πολέμου, ξεκινώντας από τους λαούς και τις περιοχές που αμφισβητούν την αυξανόμενη στρατιωτικοποίηση.\nΘέλουμε να οργανώσουμε μια μεγάλη πανεθνική διαδήλωση στη Ρώμη, ένα δεύτερο βήμα στο δρόμο που ξεκινήσαμε στη Βιτσένζα, συνδέοντας την αντίθεση στις στρατιωτικές βάσεις με την αντίθεση στις πολεμικές αποστολές, συνδέοντας τον τοπικό αγώνα με τον εθνικό και διεθνή αγώνα ενάντια στον πόλεμο: θα απαιτήσουμε με έντονο τρόπο από τους βουλευτές να ψηφίσουν ενάντια στο νομοσχέδιο και την συνέχιση της χρηματοδότησης της αποστολής στο Αφγανιστάν.\nΠανεθνική διαδήλωση στη Ρώμη 17 Μάρτη\nΑμεση απόσυρση των στρατευμάτων από το Αφγανιστάν και από όλα τα πολεμικά μέτωπα. Κλείσιμο όλων των στρατιωτικών βάσεων των ΗΠΑ και του ΝΑΤΟ, νίκη στον αγώνα ενάντια στη στρατιωτική βάση Νταλ Μολιν. Ενάντια στις πολεμικές δαπάνες. Στήριξη της αντίστασης των αγωνιζόμενων λαών, από τη Βιτσένζα μέχρι όλες τις κατεχόμενες περιοχές και χώρες.\nKαι οι μαθητές στις 17 Mάρτη\nΜαζευτήκαμε την περασμένη Τρίτη δέκα άτομα και συζητήσαμε για τις 17 Μάρτη, πώς θα κατεβάσουμε το σχολείο. Συζητήσαμε την κατάσταση στο Ιράκ και η κουβέντα απλώθηκε και σε άλλα θέματα όπως τις καταλήψεις των φοιτητών στις σχολές και πώς μπορούν να κάνουν κι οι μαθητές το ίδιο. Πιστεύουμε ότι το θέμα της Παιδείας συνδέεται με το θέμα του Πολέμου. Το αντιπολεμικό κίνημα μπορεί να νικήσει συνεχίζοντας τις κινητοποιήσεις. Οι μαθητές παίζουμε σημαντικό ρόλο σε αυτό τον αγώνα.\nΓια τις 17 Μάρτη συζητάμε μαθητές και καθηγητές να κατέβουμε με δικό μας πανό. Μέχρι στιγμής έχουμε μαζευτεί 9 παιδιά και 2 καθηγητές και «ψήνονται» κι άλλοι. Εχουμε γεμίσει τα θρανία, τις καρέκλες, τις κολώνες και γενικά τα πάντα με αυτοκόλλητα αντιπολεμικά. Μοιράζουμε προκηρύξεις σε όλους και επίσης έχουμε βάλει αφίσες για το συλλαλητήριο μέσα κι έξω από το σχολείο.\nΘα μαζευτούμε ένα απόγευμα να φτιάξουμε το πανό που θα κατεβάσουμε στην πορεία. Πηγαίνουμε τα βράδυα και κολλάμε αφίσες σε όλα τα σχολεία της περιοχής. Τέλος, θα ζητήσουμε μια από αυτές τις μέρες να διαβαστεί το φυλλάδιο της Συμμαχίας στην ώρα του μαθήματος για να ενημερωθούν οι μαθητές για τις 17 Μάρτη.\nΟρέστης Ηλίας, Γιώργος Καλμούκης,\nΒαγγέλης Σκούρας, 1ο Γυμνάσιο Βριλησίων


MIND ERASURE – album “Connive” | Music Borders Radio\nHome » MIND ERASURE – album “Connive”\nMIND ERASURE – album “Connive”\nBy Danny Abas April 29, 2022 Updated: April 29, 2022 No Comments3 Mins Read\nΝτεμπούτο album για τους Κερκυραίους Mind Erasure που συστήνονται με το μία εξαιρετική δουλειά ονόματι “Connive”.\nΤο project αυτό αποτελεί μία ανεξάρτητη παραγωγή, όπου η προπαραγωγή, οι ηχογραφήσεις και η μίξη έγιναν από τον Βασίλη Κοσκίνα στο studio Αμφίονας, το mastering από τον Γιώργο Νεράντζη, ενώ το εξώφυλλο που είναι για να το χαζεύεις με τις ώρες, είναι δημιούργημα της Gogo Melone. Ωραία ονόματα στο χτίσιμο του δίσκου, με μία δυνατή ομάδα που σε κάνει να έχεις βλέψεις για το συγκεκριμένο album.\nΓενικά, οι Mind Erasure μας είχαν προϊδεάσει για αυτό που έχουν ετοιμάσει και για το πόσο δουλειά έχουν ρίξει σε αυτόν τον δίσκο, αλλά και στον χαρακτήρα του συγκροτήματος που μοιάζει σκοτεινός και φαίνεται να ταιριάζει γάντι με το συνολικό αποτέλεσμα. Μέσα από 11 κομμάτια παρουσιάζουν τον κόσμο τους, ο οποίος έχει τη βάση το death και black metal και είναι εδώ για να σε κάνει να χτυπηθείς για τα καλά!\nΔίνοντας βάση στα riff, στα δυναμικά τύμπανα, στο καλαίσθητο μπάσο, αλλά και στα φωνητικά που δείχνουν την άγριας ομορφιάς χροιά τους, οι Mind Erasure με το ντεμπούτο album “Connive” έρχονται κατά πάνω σου σαν ένας βαρύγδουπος σίφουνας, ο οποίος σε πιάνει από τον λαιμό και σε πατάει κάτω με τη μουσική του!\nΚαι θα ρωτήσεις εσύ τώρα…Γιατί να ακούσω τους Mind Erasure; Τι είναι αυτό που κάνει το συγκρότημα τόσο ξεχωριστό και μάλιστα από το ντεμπούτο του album; Και εδώ είμαι εγώ να σου απαντήσω…\nΟι Mind Erasure με το ντεμπούτο album “Connive”, δείχνουν το μουσικό ποιόν τους, το ταλέντο τους, αλλά και αυτό που κάνει τα συγκροτήματα να ξεχωρίζουν μέσα από μία ιδιαίτερα ρισκαδόρικη πινελιά. Το συγκρότημα από την Κέρκυρα λοιπόν, αποφασίζει να μπει στα κλασικά καλούπια του death και black metal το μεγαλύτερο μέρος του δίσκου, αλλά και παράλληλα να παρουσιάσει μία πιο συναισθηματική πλευρά!\nΝαι καλά διάβασες! Τα συγκεκριμένα είδη έχουν και μία πιο συναισθηματική πλευρά, η οποία μπορεί να σε ταξιδέψει σε διάφορα τοπία μέσα από διάφορες μουσικές τεχνικές και επίπεδα, κάτι το οποίο γίνεται άρτια από τους Mind Erasure! Ειλικρινά τους βγάζεις το καπέλο για το τον τρόπο που καταφέρνουν να πλάσουν όλο αυτό, να το κάνουν κτήμα τους και να στο δώσουν μέσα από συνθέσεις που αγγίζουν την τελειότητα! Τσεκάρετε ειδικά τα 3 τελευταία κομμάτια που χωρίζονται σε Part I, II και III, αλλά και τα “Pray For Salvation”, “Azrael”, “Mind Erasure” και “Connive” και είμαι σίγουρος ότι θα τα λατρέψετε και αυτά και το συγκρότημα κατευθείαν!\nΤο ντεμπούτο album των Mind Erasure αποτελεί μία μοναδική κυκλοφορία που πρόκειται να λιώσω για μεγάλο χρονικό διάστημα! Δεν το χορταίνω με τίποτα και όσοι ξέρουν από μουσική, πρόκειται να το βάλουν σίγουρα στη δισκοθήκη τους! Μπράβο στο συγκρότημα!


Βούλιαξε στο Μλάντοστ ο Ολυμπιακός\nΟ Ολυμπιακός γνώρισε την ήττα στον επαναληπτικό της προημιτελικής φάσης της EuroLeague από τη Μλάντοστ με 11-6 και για δεύτερη συνεχόμενη χρονιά έμεινε εκτός Final-4. Οι παίκτες του Βαγγέλη Πάτερου που γνώρισαν για πρώτη φορά την ήττα στη φετινή αγωνιστική περίοδο δεν κατάφεραν να υπερασπιστούν το 8-5 του πρώτου αγώνα.\nΟι ερυθρόλευκοι τα πήγαν καλά μέχρι το ημίχρονο όμως στο δεύτερο μέρος ήταν απογοητευτικοί καθώς η άμυνα δεν λειτουργούσε με αποτέλεσμα να δέχεται εύκολα το γκολ, ενώ στην επίθεση τα πράγματα ήταν ακόμα χειρότερα, με τα τρία από τα έξι τέρματα στον αγώνα να τα σημειώνει με πέναλτι.\nΈτσι η Μλάντοστ με τη νίκη της αυτή έδωσε τέλος στα ευρωπαϊκά όνειρα των ερυθρολεύκων και πήρε το εισιτήριο για το Final-4 της Ριέκα όπου θα αντιμετωπίσει την ομάδα που θα προκριθεί από το ζευγάρι, Γιάντραν - Κότορ.\nΣτην Κροατία για την πρόκριση\nΧωρίς προβλήματα ολοκληρώθηκε η προετοιμασία του Ολυμπιακού για τον δεύτερο προημιτελικό της EuroLeague με τη Μλάντοστ που θα διεξαχθεί την Τετάρτη 22 Απριλίου, στις 18:00, στο Ζάγκρεμπ.\nΟ προπονητής των ερυθρολεύκων, Βαγγέλης Πάτερος συμπεριέλαβε στην αποστολή, που θα αναχωρήσει για την Κροατία με πτήση τσάρτερ αύριο Τρίτη 21 Απριλίου, στις 10:10, και τους 15 πολίστες της ομάδας.\nΟ Πανιώνιος πήρε τον πρώτο τελικό\nΟ Πανιώνιος ήταν ο νικητής στον πρώτο τελικό του Len Trophy που έγινε στο κατάμεστο με 2.000 φιλάθλους στις κερκίδες του κολυμβητήριο της Νέας Σμύρνης. Οι κυανέρυρθοι έγραψαν ιστορία σ΄ένα πανηγυρικό κλίμα, επικράτησαν της ουγγρικής Ζέγκεντ με 8-6 και έχουν το δικαίωμα να ελπίζουν στη κατάκτηση του τροπαίου.\nΟι παίκτες του Κώστα Λούδη έλεγχαν σ' όλη τη διάρκεια το παιχνίδι, πήραν από την αρχή το προβάδισμα και το διατήρησαν σ' όλη τη διάρκεια του αγώνα. Προηγήθηκαν στο ημίχρονο με 5-3 και στις αρχές της τελευταίας περιόδου κατάφεραν να φτάσουν τη διαφορά στα τρια γκολ με τέρμα του Λιοτσάκη, όμως οι ούγγροι μείωσαν με τον Βεσελόφσκι σε 7-5. Ο Θωμάκος έκανε το 8-5 ξεσηκώνοντας τις εξέδρες, όμως και πάλι ο Βεσελόφσκι δύο δευτερόλεπτα πριν τη λήξη μείωσε σε 8-6.\nΟι παίκτες του Πανιωνίου εκτός από τους αντιπάλους τους είχαν να αντιμετωπίσουν και τη διαιτησία που επέτρεψε το δυνατό παιχνίδι των ούγγρων.\nΤο αρνητικό για την ομάδα της Νέας Σμύρνης είναι ότι μάλλον στο επαναληπτικό θα στερηθούν και πάλι της βοήθειας του Αντώνη Βλοντάκη που μάλλον έσπασε και πάλι το πλευρό του.\nΈνα βήμα πιο κοντά στη Ριέκα ο Ολυμπιακός\nΟ Ολυμπιακός επικράτησε σήμερα της Μλάντοστ με 8-5 στον πρώτο προημιτελικό της EuroLeague που έγινε στο κατάμεστο από τους φιλάθλους του Εθνικό Κλειστό Κολυμβητήριο Πειραιά και έβαλε τις βάσεις για την πρόκριση στο Final-4 της Ριέκα.\nΟι ερυθρόλευκοι στα μισά του δεύτερου οκταλέπτου βρέθηκαν πίσω στο σκορ με 2-4. Από εκεί και πέρα όμως με την παρότρυνση του κόσμου και με μεγάλο όπλο την δυνατή άμυνα αφού ισοφάρισαν σε 4-4 λίγο πριν ολοκληρωθεί το ημίχρονο κατάφεραν να πάρουν και τη νίκη αλλά και τη διαφορά των τριών τερμάτων που θα τους είναι πολύτιμη στον επαναληπτικό που θα διεξαχθεί στις 22 Απριλίου στο Ζάγκρεμπ.\nΒαγγέλης Πάτερος "Κλειδιά η άμυνα και ο κόσμος μας"\nΟ Ολυμπιακός αντιμετωπίζει αύριο Τετάρτη 8 Απριλίου στις 19:00 στο κολυμβητήριο του Πειραιά τη κροατική Μλάντοστ, στον πρώτο προημιτελικό της EuroLeague. Για το πολύ σημαντικό αυτό παιχνίδι ο προπονητής των ερυθρόλευκων Βαγγέλης Πάτερος σε δηλώσεις του του στο www.olympiacos.org είπε οτι δύο είναι τα κλειδιά που θα οδηγήσουν τον Ολυμπιακό στην επιτυχία είναι η άμυνα και ο κόσμος του.\nΑλεξία Καμμένου "Αφιερωμένο στον Άκη Τσαταλιό"\nΑμέσως μετά τον θρίαμβο επί της Κατάνια και την κατάκτηση του ChampionsCup η προπονήτρια της Βουλιαγμένης αφιέρωσε το Κύπελλο στον Άκη Τσαταλιό και ευχαρίστησε αθλήτριες, διοίκηση και τεχνικό τιμ.\nΠρωταθλήτρια Ευρώπης η Βουλιαγμένη Sportscar\nΗ Βουλιαγμένη Sportscar κατέκτησε το Champions Cup 2009, νίκησε στον τελικό του Final-4 που έγινε στο Κίρισι την Οριζόντε Κατάνια με 12-9 και αναδείχθηκε Βασίλισσα της Ευρώπης.\nΗ ομάδα της Αλεξίας Καμμένου που πέτυχε τη σημαντικότερη επιτυχία της Βουλιαγμένης στην ιστορία της, θα προσθέσει το Κύπελλο στη τροπαιοθήκη της ομάδας δίπλα στο Κύπελλο Κυπελλούχων Ευρώπης 1997 στους Άνδρες και το Len Trophy 2003 στις Γυναίκες.\nΟι παίκτριες της Βουλιαγμένης έδειξαν αποφασισμένες από την αρχή για τη κατάκτηση του Κυπέλλου, δεν άφησαν σε κανένα να τους στερήσει αυτή την επιτυχία, ούτε στη διαιτησία που 16 φορές ανάγκασε την ομάδα να παίξει με παίκτη λιγότερο.\nΌλες έδωσαν ότι καλύτερο μπορούσαν, πραγματικά δεν μπορείς να πεις ότι κάποια ξεχώρισε περισσότερο, σε όλες αξίζουν συγχαρητήρια. Εμείς θα ξεχωρίσουμε την αρχηγό της ομάδας Άντι Μελιδώνη που με τα δύο γκολ που πέτυχε στο τελευταίο οκτάλεπτο, τα οποία ήταν και τα καθοριστικότερα, έδειξε λίγο περισσότερο αποφασισμένη από τις υπόλοιπες να σηκώσει το Κύπελλο που όπως μας είχε δηλώσει σε συνέντευξή της ήταν το μόνο που της έλειπε.\nΜε Κατάνια στο Τελικό\nΗ Οριζόντε Κατάνια ήταν η νικήτρια του δεύτερου δραματικού ημιτελικού του Final-4 του Champions Cup του Κίρισι. Επικράτησε στη παράταση της οικοδέσποινας της διοργάνωσης Κίνεφ Κίρισι με 14-13, 12-12 η κανονική διάρκεια. Έτσι για άλλη μια φορά η ιταλική ομάδα θα διεκδικήσει έναν ακόμα τίτλο, για να τον προσθέσει στους οκτώ που έχει ήδη στη τροπαιοθήκη της.\nΗ Κατάνια θα αντιμετωπίσει αύριο στις 12:30 στον τελικο τη Βουλιαγμένη Sportscar σε μια επανάληψη του περσινού τελικού, που οι ιταλίδες είχαν καταφέρει στη παράταση παίζοντας στην έδρα τους και λίγο με τη βοήθεια της διαιτησίας να επικρατήσουν και να πάρουν τον τίτλο. Ευχόμαστε οι παίκτριες της Αλεξίας Καμμένου να πάρουν τη ρεβάνς και να πάρουν το τίτλο που πραγματικά αξίζουν.\nΞανά στον τελικό η Βουλιαγμένη Sportscar\nΗ Βουλιαγμένη Sportscar νίκησε στον πρώτο ημιτελικό του Final-4 του Κίρισι τη Xόνβεντ με 8-7 και για δεύτερη συνεχόμενη φορά θα διεκδικήσει τον τίτλο.\nΗ εξέλιξη του ημιτελικού ήταν συναρπαστική, καθώς οι δυο ομάδες ξεκίνησαν με μεγάλο άγχος που διατηρήθηκε σχεδόν σ΄όλη τη διάρκεια του αγώνα. Στη τρίτη περίοδο η Βουλιαγμένη κατάφερε να πάρει διαφορά δύο τερμάτων 5-3 γέρνοντας τη ζυγαριά υπέρ της όμως οι ουγγαρέζες με τέσσερα συνεχόμενα τέρματα κατάφεραν να κάνουν την ανατροπή περνώντας μπροστά στο σκορ τέσσερα λεπτά πριν τη λήξη με 7-5.\nΤότε οι παίκτριες της Αλεξίας Καμμένου ξέχασαν το άγχος τους που τη θέση του πήρε η θέληση για τη νίκη, τα έδωσαν όλα, με τη Πατρίσια Ντελ Σότο να έχει κλείσει τα ρολά και με όλες τις παίκτριες να παίζουν με ψυχή κατάφεραν πάρουν τη νίκη και τη πρόκριση για δεύτερη φορά στον τελικό του Champions Cup.\nΠλέον οι παίκτριες της Βουλιαγμένης περιμένουν να μάθουν τη νικήτρια ομάδα του δεύτερου ημιτελικού και αύριο στις 12:30 θα προσπαθήσουν να φέρουν το πρώτο Κύπελλο Champions Cup στο Λαιμό.\nΤηλεοπτική Κάλυψη Final-4 ChampionsCup\nΠέταξε για το Final-4 η Βουλιαγμένη Sportscar\nΔηλώσεις Μελιδώνη - Γερόλυμου για Final-4 ChampionsCup\nOtto η Μασκότ των Ευρωπαϊκών Πρωταθλημάτων της Len\nΗ Ντουναϊσβάρος πήρε το πρώτο τελικό του Len Trophy Γυναικών\nΑποτελέσματα 21ης Αγωνιστικής AdriaticLeague 2008-2009\nΚλήρωση Ευρωπαϊκών Πρωταθλημάτων\nΔηλώσεις Πάτερου - Ντόσκα μετά τον αγώνα με τη Μπρέσια\nΑποτελέσματα 39 - 57 από 590


Αυγενάκης: «Θα παρουσιάσουμε στοιχεία για τις ευθύνες στις ομοσπονδίες» (video) - SPORTSFEED\nΓια όλους και για όλα μίλησε ο υφυπουργός αθλητισμού Λευτέρης Αυγενάκης, σε τηλεοπτική συνέντευξη που παραχώρησε στον τηλεοπτικό σταθμό Action24 και το συνάδελφο Σταύρο Κουράκο.\nΟ υφυπουργός αθλητισμού αναφέρθηκε εκτεταμένα στον ερασιτεχνικό αθλητισμό και τις ομοσπονδίες τονίζοντας πως οι υπηρεσίες έχουν να αντιμετωπίσουν το απόλυτο χάος στα οικονομικά στοιχεία των ομοσπονδιών. Μάλιστα προανήγγειλε πως θα παρουσιαστούν στοιχεία και θα αποδοθούν ευθύνες.\nΟ Λευτέρης Αυγενάκης αναφέρθηκε και στις εκλογές, χαιρετίζοντας την πρωτοβουλία των αθλητών να βγουν μπροστά, αναφέροντας το παράδειγμα της Τασούλας Κελεσίδου, αλλά και τον υποτιμητικό τρόπο με τον οποίο αναφέρθηκε στο πρόσωπό της ο Βασίλης Σεβαστής.\nΤα πιο σημαντικά σημεία της συνέντευξης Αυγενάκη:\nΓια τον ερασιτεχνικό αθλητισμό: «Εχουμε εξασφαλίσει 12 εκ. ευρώ για να ενισχύσουμε τον ερασιτεχνικό αθλητισμό. Αντιμετωπίζουμε το απόλυτο χάος στις oμοσπονδίες με οικονομικά στοιχεία που θα παραθέσουμε τις επόμενες μέρες. Τώρα καταλαβαίνουμε τι κάνανε οι μεγαλοπαράγοντες που τόσο καιρό αντιδρούσαν και φώναζαν για το νέο αθλητικό νόμο. Είμαστε αποφασισμένοι να βάλουμε τάξη. Αυτή την εντολή πήρε ο πρωθυπουργός και αυτή εφαρμόζουμε, να βάλουμε τάξη σε κάθε επίπεδο και στον αθλητισμό. Είναι πολύ χειρότερο από αυτό που φανταζόμουν. Εδώ υπάρχουν ευθύνες και θα αποδειχθούν με τα στοιχεία που θα παρουσιάσουμε».\nΓια τις oμοσπονδίες και τα όρια ηλικίας: «Εμείς ως κυβέρνηση είχαμε πει από το ξεκίνημα ότι προτεραιότητα είναι ο ερασιτεχνικός αθλητισμός και οι αθλητές. Αυτό μας λέγανε ότι το έχουν πει και άλλοι. Είναι μεγάλη η χαρά μου όταν μαθαίνω ότι Ολυμπιονίκες και αναγνωρίσιμοι αθλητές με προσφορά, βγαίνουν μπροστά και διεκδικούνε θέσεις στις ομοσπονδίες. Πετύχαμε τον στόχο μας. Αυτό θέλαμε, να βγει μπροστά η νέα γενιά και να διεκδικήσει. Βάλαμε όριο ηλικίας και θητειών και σήμερα είμαστε στην ευχάριστη θέση να παίρνουμε συγχαρητήρια γι’ αυτές τις αλλαγές. Αυτά που είπαμε, αυτά κάναμε πράξη. Το επόμενο θέμα το οποίο θα πιαστούμε για να ασχοληθούμε είναι το θέμα των προπονητών όπου επικρατεί το απίστευτο χάος. Ένα μεγάλο ποσοστό απασχολουμένων σε σωματεία δεν έχουν άδεια, εργάζονται με μαύρη εργασία και πολλά άλλα τέτοια. Δεν μπορεί να μην ξέρουμε πόσα σωματεία υπάρχουν, ποια είναι νόμιμα και από ποιους εκπροσωπούνται. Γι αυτό εφαρμόσαμε το μητρώο συλλόγων. Δεν μπορεί να βγαίνει μπροστά μία Ολυμπιονίκης, ιδιαίτερα αγαπητή, η Τασούλα Κελεσίδου και να λέει ότι αποφάσισε να κάνει αυτό το βήμα και να διεκδικήσει την προεδρία του ΣΕΓΑΣ και να βγαίνει απάντηση από τον ΣΕΓΑΣ και να μιλάει με τέτοιο υποτιμητικό τρόπο και ειρωνεία. Οφείλουμε να σεβαστούμε την πορεία του καθενός, όμως αυτά που γινόντουσαν κάποτε με εξουσιοδοτήσει, με εκλογικούς καταλόγους κάτω από το τραπέζι, να τα ξεχάσουν. Εμείς ακούσαμε τους πολλούς και όχι τους ελάχιστους που συνεχίζουν να γκρινιάζουν. Μας απασχολεί η αθλητική οικογένεια, η μεγάλη εικόνα και οι πολλοί. Μετά από τα στοιχεία που θα δώσω στην δημοσιότητα θα επιβεβαιωθεί η στρατηγική που έχουμε χαράξει και υλοποιούμε. Είμαστε εδώ για να βοηθήσουμε τους αθλητές και τα νόμιμα και εγγεγραμμένα αθλητικά σωματεία».\nΓια τις αντιδράσεις που υπάρχουν: «Είναι μεγάλη υπόθεση να βλέπεις ένα πράγμα χάος να μπαίνει σε μία σειρά και ακόμα και αυτοί που πυροβολούσανε να καταλαβαίνουν τελικά ότι αυτή η ηγεσία κάτι λέει και το εννοεί. Και χωρίς να έχω κάποιο προσωπικό όφελος, η αγάπη μου για τον αθλητισμό και η εμπιστοσύνη στο πρόσωπό μου από τον Έλληνα πρωθυπουργό, τον Κυριάκο Μητσοτάκη, ο οποίος μου είπε ότι θέλει να μπει μία τάξη, να υπάρξει διαφάνεια και να ξέρουμε που πηγαίνει το κάθε ευρώ. Είμαι χαρούμενος που βλέπω πρόσωπα αθλητών, Ολυμπιονικών, να είναι χαρούμενα, με μία λάμψη. Είμαστε εδώ, είμαστε δίπλα τους για να κάνουμε το καλύτερο για το Ελληνικό αθλητισμό. Δεν το βάζουμε κάτω και αυτό το κατάλαβαν πολλοί και αυτοί που έκαναν προσπάθειες για να λοιδορήσουν το έργο μας. Έχουμε έναν στόχο, ο αθλητισμός να πάρει την θέση που του αξίζει και ο αθλητής να πάρει την θέση του σε βάθρα νικητών. Όσο είμαι εδώ θα κάνω αυτή την δουλειά. Αυτή είναι η εντολή του πρωθυπουργού. Αυτά που κάνουμε είναι τα αυτονόητα που έπρεπε να είχαν γίνει εδώ και 20-30 χρόνια. Εάν είχαν γίνει αυτές οι αλλαγές φαντάζεστε πόσες επιτυχίες θα είχαμε ακόμα;»


Συνταγή για τραγανά σταφιδοπιτάκια με ξηρούς καρπούς | GASTRONOMIE | iefimerida.gr\nΣυνταγή για τραγανά σταφιδοπιτάκια με ξηρούς καρπούς\nΠιτάκια με σταφίδες και μυρωδικά / Φωτογραφία: Shutterstock\nΤραγανή ζύμη, περιβάλει μια αρωματική γέμιση από ξηρούς καρπούς και μυρωδικά. Αυτή η συνταγή θα γίνει η αγαπημένη σας.\nΤα πιτάκια αυτά συνηθίζονται πολύ στο εξωτερικό την περίοδο των γιορτών. Περιλαμβάνουν όλα τα αρώματα των Χριστουγέννων, όπως κανέλα, γαρίφαλο, μοσχοκάρυδο, αλλά και την τραγανή υφή μιας ζύμης βουτύρου που θα έχετε έτοιμη σε ελάχιστα λεπτά.\nΓια τη ζύμη: 225 γρ βούτυρο παγωμένο\n100 γρ ζάχαρη, συν λίγη επιπλέον ζάχαρη άχνη για το πασπάλισμα\nΓια τη γέμιση: 90γρ σταφίδα ξανθιά\n55 γρ σταφίδα μαύρη\n55 γρ ζαχαρωμένα φρουτάκια\n85 γρ μαργαρίνη λιωμένη\n½ κγ γαρίφαλο\nΤο χυμό και το ξύσμα από 1/2 λεμόνι και 1/2 πορτοκάλι\n1 μικρό πράσινο μήλο καθαρισμένο\nΑνακατεύουμε όλα τα υλικά για τη γέμιση, εκτός από το μπράντι και σκεπάζουμε με μια πετσέτα. Αφήνουμε όλο το βράδυ να αναμειχθούν τα αρώματα\nΖεσταίνουμε το φούρνο στους 110 βαθμούς, σκεπάζουμε το μείγμα με αλουμινόχαρτο και αφήνουμε στον ζεστό φούρνο για 2 ½ ώρες\nΒγάζουμε από το φούρνο και ανακατεύουμε το μείγμα, άλλη μια φορά. Αφού κρυώσει ρίχνουμε και το κονιάκ\nΓια τη ζύμη κόβουμε με γρήγορες κινήσεις το βούτυρο σε κύβους και το βάζουμε σε επεξεργαστή τροφίμων με το αλεύρι. Ανακατεύουμε ώσπου να γίνει σκόνη και να μην φαίνεται το βούτυρο\nΠροσθέτουμε τη ζάχαρη και το αυγό, μια πρέζα αλάτι και χτυπάμε ξανά, ώσπου να ενωθούν τα υλικά σε μια ζύμη. Καλό είναι να ξεκουράσουμε το ζυμάρι για 20’ λεπτά στο ψυγείο, τυλιγμένο με μεμβράνη\nΣε φόρμα για cupcakes, 12 θέσεων, μοιράζουμε τα 2/3 της ζύμης σε ισάριθμα μπαλάκια σε μέγεθος καρυδιού. Πιέζουμε τη ζύμη να καλύψει τη βάση και τα τοιχώματα\nΜοιράζουμε τη γέμιση με σταφίδες στα φορμάκια. Με την υπόλοιπη ζύμη ανοίγουμε στρογγυλά φύλλα σε μέγεθος που να καλύπτει τα φορμάκια. Σκεπάζουμε κάθε πιτάκι και πιέζουμε καλά τις άκρες να ενωθεί η ζύμη. Ανοίγουμε μια μικρή τρύπα σε σχήμα αστεριού στο κέντρο κάθε πίτας\nΑν θέλετε αλείψτε την επιφάνεια με ένα χτυπημένο αυγό\nΨήνουμε σε προθερμασμένο φούρνο στους 180 βαθμούς για περίπου 20’ λεπτά να πάρουν χρώμα. Αφού κρυώσουν ελαφρά, ξεφορμάρουμε και αφήνουμε να κρυώσουν τελείως\nΔΙΑΒΑΣΤΕ ΠΕΡΙΣΣΟΤΕΡΑ πίτες σταφίδες ζύμη συνταγή


Πειραματική θεραπεία φαίνεται να καταστέλλει το διαβήτη τύπου 1 σε ποντίκια στο εργαστήριο - O διαβήτης μου\nΜια πειραματική θεραπεία μπορεί ουσιαστικά να αντιστρέψει τον διαβήτη τύπου 1 σε ορισμένους τύπους εργαστηριακών ποντικών, σύμφωνα με μια σειρά μελετών με επικεφαλής τους επιστήμονες του Πανεπιστημίου της Γιούτα. Η έγχυση του θεραπευτικού παράγοντα μετατρέπει κύτταρα που κανονικά ελέγχουν την παραγωγή γλυκόζης σε κύτταρα που παράγουν ινσουλίνη.\nΟι ερευνητές λένε ότι δίνοντας στα ζώα μία δόση ενός ανθρώπινου αντισώματος που καταστέλλει τις δράσεις της γλυκαγόνης, μιας ορμόνης που εμπλέκεται στη ρύθμιση της γλυκόζης, πυροδότησε έναν αξιοσημείωτο μετασχηματισμό στο πάγκρεας, οδηγώντας σε σχεδόν επτά φορές αύξηση της μάζας των κυττάρων ινσουλίνης και την καταστολή διαβητικών συμπτωμάτων.\n“Αυτά τα ζώα οδηγούνται από την απαίτηση ενέσεων ινσουλίνης στο να μην έχουν ξανά ανάγκη θεραπείας διαβήτη. Διατηρούν την κανονική γλυκόζη στο αίμα πολύ μετά τη διακοπή της θεραπείας”, λέει ο William L. Holland, Ph.D., συγγραφέας της μελέτης και επίκουρος καθηγητής Διατροφής και Ολοκληρωμένης Φυσιολογίας. “Αυτό που συνεπάγεται για εκατομμύρια ανθρώπους που έχουν διαβήτη τύπου 1 είναι ότι υπάρχει η πιθανότητα να αναγεννήσουμε τελικά τη δική τους ικανότητα παραγωγής ινσουλίνης, να αποκαταστήσουμε την κανονική ισορροπία γλυκόζης στο αίμα τους και ελπίζουμε να τους βοηθήσουμε να σημειώσουν πρόοδο προς την απαλλαγή από την ασθένεια”.\nΩστόσο, οι ερευνητές προειδοποιούν ότι απέχουν ακόμη από αυτόν τον στόχο. “Αυτή η έρευνα είναι σίγουρα πολλά υποσχόμενη, αλλά είναι πιθανότατα το πρώτο βήμα πολλών ακόμη προτού μπορέσουμε να προσδιορίσουμε εάν αυτή η προσέγγιση θα λειτουργήσει σε ανθρώπους με διαβήτη τύπου 1”, λέει ο Holland. “Έχουμε πολύ δρόμο ακόμη”.\n“Μέχρι τότε, τα άτομα έχουν διαγνωστεί με διαβήτη τύπου 1, πιθανότατα έχουν χάσει το 90% των κυττάρων που παράγουν ινσουλίνη στο σώμα τους”, λέει η E. Danielle Dean, Ph.D., που συμμετείχε στη συγγραφή της μελέτης και είναι επίκουρος καθηγήτρια μελέτης ιατρικής στο Ιατρικό Κέντρο του Πανεπιστημίου Vanderbilt – πανεπιστήμιο που συνέβαλε στη μελέτη. “Έτσι, για να επιτύχει ένα άτομο τον έλεγχο της γλυκόζης χωρίς να θεραπευτεί με ινσουλίνη, πρέπει να ‘πεισθούν’ τα κύτταρα του σώματος που παράγουν ινσουλίνη να αυξήσουν τον αριθμό τους”.\nΓια να προσδιοριστεί εάν αυτό μπορεί να συμβεί, ο Holland, η Dean και οι συνεργάτες τους προκάλεσαν διαβήτη σε ποντίκια και το θάνατο των β-κυττάρων που παράγουν ινσουλίνη στο πάγκρεας. Όταν στους ίδιους ποντικούς δόθηκε ένα ανθρώπινο μονοκλωνικό αντίσωμα που ονομάζεται Ab-4 το οποίο μπλοκάρει τη δέσμευση της γλυκαγόνης στο ήπαρ, τα επίπεδα γλυκόζης στο αίμα τους κανονικοποιήθηκαν και τα επίπεδα ινσουλίνης στο αίμα αποκαταστάθηκαν.\nΑνακαλύπτοντας βαθύτερα, οι ερευνητές παρακολούθησαν τα άλφα κύτταρα που παράγουν γλυκαγόνη χρησιμοποιώντας έναν δείκτη φθορίζουσας πρωτεΐνης που λάμπει κόκκινο. Ο αυξανόμενος αριθμός λαμπερών ερυθρών κυττάρων παρήγαγε επίσης ινσουλίνη υποδηλώνοντας ότι αυτά τα κύτταρα που παράγουν γλυκαγόνη είχαν αρχίσει να παράγουν ινσουλίνη. Αυτές οι αρχικές μελέτες πραγματοποιήθηκαν σε ποντίκια που ήταν σε θέση να αναγεννήσουν κύτταρα που παράγουν ινσουλίνη χωρίς παρεμβολές από το ανοσοποιητικό σύστημα.\nΣτη συνέχεια, οι επιστήμονες έστρεψαν την προσοχή τους μη παχύσαρκα διαβητικά ποντίκια. Αυτά τα ζώα αναπτύσσουν αυθόρμητα τον διαβήτη επειδή το υπερβολικά επιθετικό ανοσοποιητικό τους σύστημα προκαλεί εύκολα θάνατο βήτα κυττάρων. Αυτή η κατάσταση μοιάζει πολύ με τον διαβήτη τύπου 1 στους ανθρώπους. Ωστόσο, η θεραπεία με Ab-4 αποκατέστησε την παραγωγή ινσουλίνης και την αναγέννηση άφθονου αριθμού κυττάρων που παράγουν ινσουλίνη στο πάγκρεας.\n“Είναι ένα πολύ ενδιαφέρον εύρημα ότι η θεραπεία μας προστατεύει και αποκαθιστά τα βήτα κύτταρα που παράγουν ινσουλίνη ακόμη και παρουσία μόνιμης ανοσοαπόκρισης”, λέει ο Holland. “Φαίνεται ότι τα ανοσοκύτταρα δεν μπορούν πλέον να σκοτώσουν τα νέα βήτα κύτταρα”.\nΩστόσο, πολλές πιθανές θεραπείες που αυξάνουν τη μάζα των β-κυττάρων σε ποντίκια δεν έχουν το ίδιο αποτέλεσμα σε ανθρώπινες νησίδες ή σε ασθενείς. Για να δουν αν θα μπορούσαν να το ξεπεράσουν, οι ερευνητές εμφύτευσαν ανθρώπινες νησίδες σε διαβητικούς ποντικούς με ανοσοανεπάρκεια. Στη συνέχεια σκότωσαν επιλεκτικά κύτταρα βήτα ποντικού, αφήνοντας μόνο τις ανθρώπινες νησίδες στη θέση τους. Η θεραπεία αυτών των ποντικών με Ab-4 ενίσχυσε τον έλεγχο της γλυκόζης και αύξησε την ποσότητα της ανθρώπινης ινσουλίνης στην κυκλοφορία του αίματος, επιβεβαιώνοντας ένα όφελος για τις ανθρώπινες νησίδες. Αυτά τα αποτελέσματα ήταν ακόμη ανιχνεύσιμα 40 ημέρες μετά τη θεραπεία.\nΚάνοντας τα επόμενα βήματα, οι ερευνητές αρχίζουν να ερευνούν πώς τα κύτταρα άλφα (γλυκαγόνης) μετατρέπονται σε κύτταρα που παράγουν ινσουλίνη και αποφεύγουν να υποστούν βλάβη από το ανοσοποιητικό σύστημα.


Ο Bradley Cooper είναι τρομοκρατημένος που θα τραγουδήσει ζωντανά με τη Lady Gaga | Hit Channel\nΑρχική Μουσικά Νέα Pop/RnB music Ο Bradley Cooper είναι τρομοκρατημένος που θα τραγουδήσει ζωντανά με τη Lady...\nΑν και ο Bradley Cooper εξέπληξε στο ρόλο του τραγουδιστή στη μεγάλη οθόνη, αισθάνεται φόβο για την εμφάνισή του στη σκηνή.\nΟ Bradley Cooper προβλέπει ότι θα καταληφθεί από φόβο στη σκηνή, όταν θα ερμηνεύει τη βραδιά των Όσκαρ μαζί με τη Lady Gaga την επιτυχία «Shallow» της ταινίας «A Star Is Born» (Ένα Αστέρι Γεννιέται).\nΠαρά το γεγονός ότι τα κατάφερε πολύ καλά στο ρόλο του rockstar Jakcson Mane στο πλευρό της Ally στο μιούζικαλ – δράμα, είναι λίγο αγχωμένος για την κοινή εμφάνιση με την αστέρα της pop στην πραγματική ζωή.\n«Είμαι βέβαιος ότι θα τρομοκρατηθώ», είπε στο «E!» στο περιθώριο της τελετής απονομής των βραβείων του Σωματείου Ηθοποιών (Screen Actors Guild/SAG).\n«Σκέφτηκα: Γιατί; Πρέπει να έχω κάποια τελευταία επιθυμία πριν τον θάνατο!», ανέφερε αργότερα στο «Extra» για την επικείμενη εμφάνισή του στην τελετή απονομής των Όσκαρ.\nΟ ηθοποιός και σκηνοθέτης του «A Star Is Born» τραγούδησε πρόσφατα μαζί με τη Lady Gaga, κατά τη διάρκεια παράστασης της τραγουδίστριας στο Λας Βέγκας, εκπλήσσοντας τους θαυμαστές στο κοινό και σε όλο το διαδίκτυο. Όπως ήταν αναμενόμενο, τραγούδησαν το «Shallow» και το πλήθος τους συνόδευσε.\nΗ ταινία «A Star Is Born» έλαβε οκτώ υποψηφιότητες για Όσκαρ:\nΓια την «Καλύτερη Ταινία», τον «Α’ Γυναικείο Ρόλο» (Lady Gaga), το «Καλύτερο Πρωτότυπο Τραγούδι» (Shallow), τον «Α’ Ανδρικό Ρόλο» (Bradley Cooper), «Β’ Ανδρικό Ρόλο» (Sam Elliott), το «Καλύτερο Διασκευασμένο Σενάριο», της «Καλύτερης Διεύθυνσης Φωτογραφίας» και της «Καλύτερης Μίξης Ήχου»\nΤα φετινά Όσκαρ, τα ετήσια βραβεία της Αμερικανικής Ακαδημίας Κινηματογράφου, θα απονεμηθούν την Κυριακή 24 Φεβρουαρίου.


ChannelManager | letsbook\nO Channel Manager ενημερώνει αυτόματα από το ημερολόγιο κρατήσεων του hoteliga τον αριθμό διαθέσιμων δωματίων, σε όλα τα sites κρατήσεων (OTAs) με τα οποία συνεργάζεστε, εξασφαλίζοντας ότι δεν θα έχετε διπλο-κρατήσεις.\nΜε τον channel manager πιθανές αλλαγές στις τιμές ή τις πολιτικές κρατήσεων ενημερώνουν αυτόματα όλα τα sites κρατήσεων, ενώ οι κρατήσεις από τα OTAs κατεβαίνουν στο hoteliga σε 5-10 λεπτά.\nΟ Channel Manager του Hoteliga συνεργάζεται απευθείας με τα σημαντικότερα OTAs : booking.com, expedia.com. hotels.com, travelocity.com, agoda.com, hrs.com, hotelbeds.com.\nΑν θέλετε να έχετε παρουσία σε εξειδικευμένα ή τοπικά sites κρατήσεων μπορείτε να συνδέσετε το hoteliga με τον channel manager του SiteMinder ή του Parity Rate που μπορούν να σας εξασφαλίσουν παρουσία σε εκατοντάδες OTAs σε όλο τον κόσμο.\nΠαρουσία σε πολλά OTAs\nΗ παρουσία σε πολλά Sites κρατήσεων (OTAs) ταυτόχρονα, εγγυάται ότι θα βρίσκουν το κατάλυμα σας εκατομμύρια ενδιαφερόμενοι πελάτες από όλο τον κόσμο. Η παρουσία σας σε OTAs παρά το υψηλό κόστος προμηθειών είναι ο πιο αποτελεσματικός τρόπος αύξησης των online κρατήσεων σας.\nΜε τον channel manager η παρουσία σε πολλά ΟΤΑs ταυτόχρονα είναι εφικτή χωρίς μεγάλο κόπο και ενασχόληση.\nΤα μεγάλα OTAs (booking.com, expedia.com) καλύπτουν κοντά στο 90% των online κρατήσεων παγκοσμίως. Υπάρχουν όμως ειδικές κατηγορίες τουριστών - πολιτιστικός ή γαστρονομικός τουρισμός, solo ταξιδιώτες κλπ - που αναζητούν πιο εξειδικευμένες υπηρεσίες και προτιμούν πιο εξειδικευμένα sites κρατήσεων. Με το SiteMinder ή το Parity Rate channel manager μπορείτε να διαχειρίζεστε την παρουσία σας σε πολύ ειδικά sites κρατήσεων με ανάλογα οφέλη.\nΗ δυναμική διαχείριση τιμών ανάλογα με την περίοδο, την ημέρα ή τη ζήτηση είναι βασικό εργαλείο για την αύξηση των εσόδων του ξενοδοχείου σας. Όμως, αν έχετε παρουσία σε πολλά OTAs η σύνδεση με το κάθε ένα ξεχωριστά για χειροκίνητη ενημέρωση των τιμών είναι πραγματικός πονοκέφαλος. Με τον channel manager η ενημέρωση τιμών και πολιτικών γίνεται αυτοματοποιημένα σε όλα τα συνδεδεμένα OTAs.\nΒελτιωμένη παρουσία στα OTAs\nΌταν συνδέεστε με τα OTAs μέσω του channel manager, η διαθεσιμότητα των δωματίων σας όπως αυτά εμφανίζονται στο ημερολόγιο κρατήσεων ενημερώνει σε πραγματικό χρόνο όλα τα συνδεδεμένα OTAs.\nΕπίσης οι κρατήσεις που γίνονται στα sites κρατήσεων κατεβαίνουν στο hoteliga σε 5-10 λεπτά.\nΤο overbooking από ανεπαρκή συντονισμό των καναλιών διανομής είναι πρακτικά απίθανο.\nΟ χρόνος σας είναι ο πιο σημαντικός πόρος για την επίτευξη των στόχων σας. Σπαταλώντας το χρόνο σας σε ανούσιες, επαναλαμβανόμενες δραστηριότητες όπως η χειροκίνητη καταχώρηση διαθεσιμοτήτων δωματίων ή τιμών σε πολλαπλά sites κρατήσεων, σας κουράζει, σας εκνευρίζει και τελικά μειώνει την αποτελεσματικότητα σας. Αφήστε τον Channel manager να κάνει αυτές τις δουλειές και εσείς επικεντρωθείτε στις δημιουργικές δραστηριότητες σας.\nΗ ποιοτική παρουσία στα OTAs απαιτεί χρόνο, προσπάθεια και follow up. Είναι πολύ βασικό να παρουσιάζετε αναλυτικά τις προδιαγραφές και παροχές του καταλύματος και των δωματίων σας, επίσης είναι βασικό να έχετε ποιοτικές φωτογραφίες που ανανεώνονται τακτικά. Τέλος η συστηματική απάντηση, στα σχόλια των φιλοξενουμένων σας είναι καλή πρακτική που ανεβάζει το rating του ξενοδοχείου σας στον OTA.\nΠόσο κοστίζει ο channel manager;\nΈντυπο για τον channel manager;\nΣας ενδιαφέρει η μηχανή κρατήσεων;


Αρχική » Ειδήσεις » Στη… σέντρα γερμανικές επενδύσεις ύψους 25 δισ. ευρώ στη Ρωσία\nΟ φόβος αρκετών δυτικών επιχειρήσεων με ισχυρή παρουσία στη ρωσική αγορά για τα πιθανά αντίποινα της Μόσχας είναι υπαρκτός και εύλογος.\nΠολύ περισσότερο από τη στιγμή που ο Ντμίτρι Μεντβέντεφ, πρώην πρόεδρος και πρωθυπουργός και νυν αναπληρωτής επικεφαλής του συμβουλίου εθνικής ασφαλείας, άφησε ανοιχτό το ενδεχόμενο κρατικοποίησης των επιχειρήσεων στις οποίες υπάρχει συμμετοχή ή πλειοψηφία δυτικών ομίλων.\nΌπως είναι γνωστό, δεκάδες επιχειρήσεις από την Ευρώπη, τις ΗΠΑ και άλλες χώρες έχουν αποφασίσει είτε να αποχωρήσουν από την αγορά της Ρωσίας είτε να κλείσουν προσωρινά τις εγκαταστάσεις παραγωγής τους και τα καταστήματά τους.\nΠροέρχονται δε από όλους σχεδόν τους κλάδους – ενέργεια και εξορύξεις, λιανεμπόριο και αυτοκινητοβιομηχανίες και άλλους.\nΤα στοιχεία της Bundesbank\nΣύμφωνα με το ρεπορτάζ της Handelsblatt, μάλιστα, η απειλή είναι πολύ πιο μεγάλη για τους ομίλους με έδρα τη Γερμανία – τη χώρα που ήταν ο σημαντικότερος εμπορικός εταίρος της Ρωσίας στην Ευρώπη προτού ξεσπάσει ο πόλεμος.\nΣύμφωνα με τους υπολογισμούς της εφημερίδας και της κεντρικής τράπεζας της χώρας, της Bundesbank, το σύνολο των άμεσων γερμανικών επενδύσεων στη Ρωσία ανερχόταν το 2019 – τελευταίο έτος πριν το ξέσπασμα της πανδημίας – σε περίπου 25 δισ. ευρώ, ποσό που αντιπροσωπεύει το 1,30% του συνόλου των άμεσων γερμανικών επενδύσεων στο εξωτερικό.\nΓια παράδειγμα, πάντα σύμφωνα με την Handelsblatt, η Volkswagen έχει επενδύσει περίπου ένα δις. στην μονάδα που διαθέτει στην Καλούγκα, την προηγούμενη δεκαετία, ενώ για τον Mercedes-Benz το ποσό είναι διπλάσιο.\nΗ κατασκευαστική Obi διαθέτει στη Ρωσία 27 καταστήματα, η ενεργειακή Uniper έχει ισχυρή παρουσία και δικές της μονάδες παραγωγής ενέργειας μέσω της Unipro, όπως και η Wintershall, που ελέγχει το 50% της Achimgaz.\nΌσο για την Fraport, κατέχει το 25% της Northern Capital Gateway, που διαχειρίζεται το αεροδρόμιο Πούλκοβο στην Αγία Πετρούπολη.\nΦυσικά, δεν ανησυχούν μόνο οι Γερμανοί. Για του λόγου το αληθές, η σουηδική Ikea – μέσα στις 10 μεγαλύτερες ξένες επιχειρήσεις στη Ρωσία, με παρουσία 20 ετών και πάνω από 15.000 εργαζόμενους – αναγκάστηκε να κλείσει (προσωρινά, όπως είπε) τα υποκαταστήματά της.\nΚάτι ανάλογο έκανε η H&M με 168 καταστήματα, και η McDonald’s με περίπου 850.\nΡίσκο και για τη Μόσχα\nΗ αλήθεια είναι, βεβαίως, ότι μια απόφαση για κρατικοποίηση των ξένων επενδύσεων ενέχει ρίσκο και για τη Μόσχα και μάλιστα σε πολλά επίπεδα.\nΓια παράδειγμα, από τη μονάδα της Volkswagen στην Καλούγκα ζει μεγάλο μέρος των 300.000 κατοίκων της, καθώς η οικονομική δραστηριότητα έχει «οικοδομηθεί» πρακτικά γύρω από αυτή, με προμηθευτές, υπηρεσίες κ.λπ.\nΗ δε αλυσίδα των McDonald’s απασχολεί συνολικά στα καταστήματά της στη Ρωσία 60.000 εργαζόμενους.\nΣε αυτούς πρέπει να προστεθούν άλλοι 100.000 περίπου που απασχολούνται σε επιχειρήσεις οι οποίες τα εξυπηρετούν σε καθημερινή βάση.\nΌπως, λοιπόν, εύκολα καταλαβαίνει κανείς, η κυβέρνηση θα αναγκαστεί να τους στηρίξει οικονομικά εάν χάσουν τις δουλειές τους οριστικά, εάν δεν θέλει να βρεθεί μπροστά σε μια κοινωνική «έκρηξη» – κάτι που, στη συγκεκριμένη συγκυρία κάθε άλλο παρά εύκολο είναι.\nΤα πράγματα, όπως σημειώνει η γερμανική εφημερίδα, είναι πιο απλά για τους Ρώσους στις περιπτώσεις επενδύσεων που αφορούν μόνο συμμετοχές σε επιχειρήσεις και κοινοπραξίες και όχι εργαζόμενους.\nΤέτοιες θεωρείται πως είναι η Fraport και η Lufthansa, που μοιάζουν να ανησυχούν έντονα.\nπροηγούμενοΟι καλοκαιρινοί δρόμοι του Μονάχου επιστρέφουν και πάλι\nεπόμενοΖελένσκι σε Bundestag: Γκρεμίστε αυτό το τείχος, βοηθήστε μας (Βίντεο)


Το πρώτο μέρος αυτού του βιβλίου αποτελείται από «Ομιλίες του Χριστού στην αρχή». Αυτά τα λόγια αντικατοπτρίζουν τη μετάβαση από το τέλος της Εποχής της Χάριτος στην έναρξη της Εποχής της Βασιλείας, και αποτελούν τη δημόσια μαρτυρία του Αγίου Πνεύματος για τον Υιό του ανθρώπου στις εκκλησίες. Αποτελούν, επίσης, την εκπλήρωση των εξής λόγων της Αποκάλυψης: «Όστις έχει ωτίον, ας ακούση τι λέγει το Πνεύμα προς τας εκκλησίας». Αυτά τα λόγια αντιπροσωπεύουν το αρχικό στάδιο του έργου που ξεκίνησε ο Θεός την Εποχή της Βασιλείας. Το δεύτερο μέρος του βιβλίου αποτελείται από τα λόγια που έχει πει προσωπικά ο Υιός του ανθρώπου, αφότου Εκείνος αποκάλυψε επισήμως τον εαυτό Του. Περιλαμβάνει διάφορα είδη ομιλιών και λόγων, όπως προφητείες, αποκάλυψη μυστηρίων και τον τρόπο ζωής, το περιεχόμενο των οποίων είναι πολύ πλούσιο — υπάρχουν προβλέψεις για το μέλλον της βασιλείας, αποκαλύψεις για τα μυστήρια του σχεδίου διαχείρισης του Θεού, ανάλυση της ανθρώπινης φύσης, προτροπές και προειδοποιήσεις, δριμεία κρίση, εγκάρδια λόγια παρηγοριάς, συζήτηση για τη ζωή, συζήτηση για την είσοδο και ούτω καθεξής. Εν ολίγοις, όσα έχει και όσα είναι ο Θεός, καθώς κι η διάθεση του Θεού, εκφράζονται όλα μέσα από το έργο Του και τον λόγο Του. Όπως είναι φυσικό, το έργο του Θεού κατά την παρούσα ενσάρκωση είναι να εκφράσει τη διάθεσή Του, κυρίως μέσα από παίδεμα και κρίση. Χτίζοντας πάνω σ’ αυτό το θεμέλιο, φέρνει περισσότερη αλήθεια στον άνθρωπο και του υποδεικνύει περισσότερους τρόπους άσκησης, πετυχαίνοντας συνεπώς τον στόχο Του να κατακτήσει τον άνθρωπο, και να τον λυτρώσει από τη δική του διεφθαρμένη διάθεση. Αυτό βρίσκεται πίσω από το έργο του Θεού στην Εποχή της Βασιλείας. Επιθυμείς να εισέλθεις στη νέα εποχή; Επιθυμείς να απαλλαχτείς από τη διεφθαρμένη διάθεσή σου; Επιθυμείς να κερδίσεις ανώτερη αλήθεια; Επιθυμείς να δεις το πραγματικό πρόσωπο του Υιού του ανθρώπου; Επιθυμείς να δώσεις νόημα στη ζωή σου; Επιθυμείς να οδηγηθείς στην τελείωση από τον Θεό; Τότε, πώς θα υποδεχθείς την επιστροφή του Ιησού;


MadWorld Movies: Attenberg review\nΗ Μαρίνα είναι μια 23χρονη κοπέλα, αποκομμένη από τον κόσμο, που ζει με τον ετοιμοθάνατο πατέρα της σε μια μικρή παραθαλάσσια πόλη. Δεν έχει καμία σχέση με άλλους ανθρώπους αφού σεξουαλικά την απωθούν και τα δύο φύλα. Η μόνη της παρέα είναι η σεξουαλικά απελευθερωμένη Μπέλα, μέχρι που ένας άνδρας έρχεται που την ελκύει. Η άχαρη σχέση με τον άγνωστο άνδρα, και η αναμονή του αναπόφευκτου θανάτου του πατέρα μπαίνουν στο στόχαστρο της σκηνοθέτιδας.\nΑν σας φάνηκε ο Κυνόδοντας, περίεργος και υπερβολικά κουλτουριάρικος για τα γούστα σας, δεν υπάρχει νόημα να δώσετε σημασία στο Attenberg αφού το μόνο που κάνει είναι να παίρνει αυτά τα στοιχεία και να τα κάνει κυρίαρχα στη ταινία. Ουσιαστικά ταινία χωρίς ιστορία, μόνο με ψήγματα ανθρωπολογίας και πολλές, πολλές, μα πάρα πολλές αλληγορίες. Αλληγορικοί χοροί, αλληγορικό σεξ, αλληγορικά μαϊμουδίσματα, μέχρι και αλληγορικός θάνατος. Όλα τα παραπάνω, υποτίθεται ότι αποτελούν κοινωνικά σχόλια της κοινωνίας μας. Αν τα είδατε κάπου αυτά τα σχόλια στη ταινία, παρακαλώ ΜΗ μου τα πείτε γιατί πραγματικά ήταν τόσο κουραστική, βαρετή και ανούσια που δε θέλω ούτε να τη θυμάμαι.\nΤο Attenberg ΔΕΝ είναι Κυνόδοντας. Δεν έχει σκληρό χιούμορ, δεν έχει αξέχαστες σκηνές, δεν έχει εντυπωσιακή φωτογραφία και κυρίως δεν έχει καν σενάριο. Μακριάαααα….


Το λευκό χρώμα - Maisondecoration.gr\nΑν γνωρίζετε τον Ισαάκ Νεύτων και για το πώς ανακάλυψε το χρώμα του φωτός θα καταλάβετε την έννοια του φωτός και τον τρόπο με τον οποίο το αντιλαμβανόμαστε.\nΤο λευκό φως στην πραγματικότητα περιέχει όλα τα υπόλοιπα χρώματα μέσα του, αλλά δε μπορούμε να αντιληφθούμε από τον τρόπο με τον οποίο αντανακλώνται. Τα ουδέτερα χρώματα ξεκινούν από το λευκό, περιλαμβάνουν όλες τις διαβαθμίσεις του γκρι και καταλήγουν στο μαύρο.\nΤα άσπρο είναι το πιο συχνά χρησιμοποιημένο χρώμα στην εσωτερική διακόσμηση, ιδιαίτερα στο χώρο του μπάνιου και της προετοιμασίας φαγητού. Αυτό οφείλεται στο γεγονός πως οτιδήποτε υπάρχει πάνω στο λευκό φαίνεται αμέσως οπότε μπορούμε εύκολα και γρήγορα να το απομακρύνουμε, διατηρώντας τις επιφάνειες καθαρές, χωρίς μικρόβια.\nΤο λευκό συνδυάζεται απόλυτα με το μαύρο, δημιουργώντας ένα σταθερό συνδυασμό υψηλής αντίθεσης.\nΤο κίτρινο μαζί με το λευκό δημιουργούν μια αίσθηση φρεσκάδας ενώ το κόκκινο μαζί με το λευκό συνθέτουν ένα ναυτικό θέμα. Το μπλε και άσπρο αποτελούν διαχρονικό συνδυασμό... Συνδυάστε το λευκό με οποιοδήποτε χρώμα. Δεν υπάρχει περίπτωση αποτυχίας. Γι 'αυτό το άσπρο είναι τόσο δημοφιλές χρώμα!\nΗ χρήση του λευκού στη διακόσμηση του σπιτιού\nΤα περισσότερα ταβάνια είναι λευκά, τα περισσότερα μπάνια είναι λευκά, ένα μεγάλο ποσοστό από τα αξεσουάρ του μπάνιου και της κουζίνας είναι σε λευκό χρώμα! Αυτό ίσως να οφείλεται στο γεγονός ότι όλα τα χρώματα ταιριάζουν με το άσπρο.\nΤο άσπρο δίνει την εντύπωση της καθαριότητας και της καλής υγιεινής! Ίσως αυτός να είναι ένας άλλος λόγος γιατί συνήθως επιλέγουμε το λευκό για την κουζίνα και το μπάνιο. Το λευκό αντανακλά όλο το φως που πέφτει πάνω του, κι έτσι κάνει τους χώρους να δείχνουν μεγαλύτεροι, ίσως και γι' αυτό χρησιμοποιούνται στα ταβάνια. Το λευκό ανανεώνει και δροσίζει, ιδιαίτερα σε ένα ζεστό περιβάλλον.\nΤο λευκό συνδυάζεται απόλυτα με το μαύρο, δημιουργώντας ένα μεθυστικό συνδυασμό υψηλής αντίθεσης.\nΤο κίτρινο μαζί με το λευκό δημιουργούν μια αίσθηση φρεσκάδας ενώ το κόκκινο μαζί με το λευκό συνθέτουν ένα ναυτικό θέμα. Το μπλε και άσπρο αποτελούν διαχρονικό συνδυασμό, οι πορσελάνες και τα γυαλικά με αυτά τα χρώματα είναι πάντοτε δημοφιλείς. Συνδυάστε το λευκό με οποιοδήποτε χρώμα. Δεν υπάρχει περίπτωση αποτυχίας. Γι 'αυτό το άσπρο είναι τόσο δημοφιλές χρώμα.\nΤο λευκό είναι ένα εξαιρετικό φόντο για την επίδειξη έργων τέχνης. Είναι το χρώμα που συνήθως χρησιμοποιείται σε νεωτεριστικούς εσωτερικούς χώρους, έτσι ώστε οι μορφές της αρχιτεκτονικής να αναδεικνύονται και να αποτελούν το κύριο θέμα.\nΤο λευκό είναι πολύ χρήσιμο όταν ξεκινάμε τη σχεδίαση ή τη διακόσμηση ενός χώρου. Ξεκινούμε με άσπρους τοίχους και σταδιακά χτίζουμε τα χρώματα γύρω του. Αυτός ο τρόπος είναι απολύτως ασφαλής, και μας βοηθάει να αποκτούμε εμπιστοσύνη καθώς χρησιμοποιούμε όλους αυτούς τους συνδυασμούς χρωμάτων.\nΟ συμβολισμός του λευκού χρώματος\nΦράσεις και έννοιες που σχετίζονται με το άσπρο χρώμα:\nΚαθαριότητα, Υγιεινή, Απλότητα, Ασφάλεια, Χαρά, Αθωότητα, Ελπίδα, Αγνότητα, Διαφωτισμού, Ατομικισμός, Ιδεαλισμός, Αναποφασιστικότητα, Αισιοδοξία, Δροσιστικό, Αντανάκλαση, Διαστολή.